Title: Návrh
Author: MZSR
Last saved by: sulik

Národná rada Slovenskej republiky
III. volebné obdobie

_____________________________________________________________________

639

V l á d n y   n á v r h

Zákon

z.................. 2004

o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov 

Národná rada Slovenskej republiky sa uzniesla na tomto zákone:

Čl. I

PRVÁ ČASŤ
ZÁKLADnÉ Ustanovenia 

§ 1	
Predmet zákona 

(1)	Tento zákon ustanovuje 
a)	podmienky poskytovania zdravotnej starostlivosti a služieb súvisiacich s poskytovaním zdravotnej starostlivosti)  (ďalej len „zdravotná starostlivosť“) fyzickými osobami a právnickými osobami, 

) 	Zákon č. ..../2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.

b)	podmienky na výkon zdravotníckeho povolania, 
c)	vzdelávanie zdravotníckych pracovníkov,  
d)	vznik, postavenie, orgány a pôsobnosť stavovských organizácií v zdravotníctve (ďalej len „komora“),
e)	práva a povinnosti člena komory, 
f)	povinnosti poskytovateľa zdravotnej starostlivosti (ďalej len „poskytovateľ“) a povinnosti zdravotníckeho pracovníka, 
g)	dozor nad dodržiavaním povinností a sankcie za porušenie povinností ustanovených týmto zákonom,
h)	transformáciu štátnych rozpočtových organizácií a štátnych príspevkových organizácií v zdravotníctve (ďalej len „štátna organizácia“) na akciové spoločnosti.

(2)	Týmto zákonom sa preberajú právne akty Európskych spoločenstiev a Európskej únie uvedené v prílohe č. 1.

§ 2	
Podmienky poskytovania zdravotnej starostlivosti

Podmienkou poskytovania zdravotnej starostlivosti je splnenie podmienok na výkon zdravotníckeho povolania (§ 31).

§ 3	
Zdravotnícke povolanie

(1)	Zdravotnícke povolanie je súbor činností, ktoré vykonáva  zdravotnícky pracovník (§ 27) pri
a)	poskytovaní zdravotnej starostlivosti,^1) 
b)	ochrane zdravia ľudí,) 

)	Zákon  Národnej  rady  Slovenskej  republiky č. 272/1994  Z. z. o ochrane zdravia ľudí v znení neskorších predpisov.

c)	lekárskej posudkovej činnosti,)

)	Napríklad zákon č. 461/2003 Z. z. o sociálnom poistení v znení neskorších predpisov.

d)	kontrolnej činnosti, ) alebo 

) 	§ 9 zákona č. .../2004  Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov.

e)	dohľadu nad poskytovaním zdravotnej starostlivosti.)

) 	§ 43 zákona č. .../2004  Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov.

(2)	Súčasťou zdravotníckeho povolania môže byť aj vedecká činnosť a pedagogická činnosť podľa osobitných predpisov) a riadenie a organizácia poskytovania zdravotnej starostlivosti.

) 	Napríklad zákon č. 131/2002 Z.z. o vysokých školách a o zmene a doplnení niektorých zákonov v znení neskorších predpisov.

(3)	Výkon zdravotníckeho povolania pri poskytovaní zdravotnej starostlivosti je činnosť bezprostredne nevyhnutná na ochranu života a zdravia ľudí.

(4)	Zdravotnícke povolanie sa vykonáva   
a)	v pracovnoprávnom vzťahu alebo v obdobnom pracovnom vzťahu,)

) 	Napríklad Zákonník práce.

b)	na základe povolenia na prevádzkovanie zdravotníckeho zariadenia (ďalej len „povolenie“) (§ 11) alebo povolenia vydaného podľa osobitného predpisu,) 

)  	Zákon č. 140/1998 Z. o liekoch a zdravotníckych pomôckach, o zmene zákona  č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona   Národnej rady Slovenskej republiky č. 220/1996 Z.z. o reklame v znení neskorších predpisov.

c)	na základe licencie na výkon samostatnej zdravotníckej praxe (§ 10) alebo
d)	na základe živnostenského oprávnenia podľa osobitného predpisu.)

) 	§ 23  a bod 59, 60, 61 a 63 prílohy č. 2 zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

§ 4	
Poskytovateľ 

Poskytovateľ je 
a)	fyzická osoba a právnická osoba, ktorá poskytuje zdravotnú starostlivosť na základe povolenia podľa § 3 ods. 4 písm. b) alebo 
b)	fyzická osoba, ktorá poskytuje zdravotnú starostlivosť na základe licencie podľa § 3 ods. 4 písm. c) alebo oprávnenia podľa § 3 ods. 4 písm. d). 

§ 5	
Verejná minimálna sieť poskytovateľov

(1)	Verejná minimálna sieť poskytovateľov (ďalej len „minimálna sieť“) je usporiadanie najmenšieho možného počtu verejne dostupných poskytovateľov na príslušnom území v takom počte a zložení, aby sa zabezpečila efektívne dostupná, plynulá, sústavná a odborná zdravotná starostlivosť s prihliadnutím na
a)	počet obyvateľov príslušného územia vrátane možnej odchýlky vo vzťahu ku geografickým a demografickým podmienkam príslušného územia,
b)	chorobnosť a úmrtnosť obyvateľov príslušného územia,
c)	migráciu cudzincov a osôb bez štátnej príslušnosti) na príslušnom území,

)  	Zákon  č. 480/2002 Z. z. o azyle a o zmene a doplnení niektorých zákonov v znení zákona č. 606/2003 Z.z.

d)	dostupné finančné  zdroje.

(2)	Minimálnu sieť podľa odseku 1 ustanoví všeobecne záväzný právny predpis, ktorý vydá Ministerstvo zdravotníctva Slovenskej republiky (ďalej len „ministerstvo zdravotníctva“). 

§ 6	
Verejná sieť poskytovateľov

(1)	Verejnú sieť poskytovateľov (ďalej len „verejná sieť“) tvoria verejne dostupní poskytovatelia, ktorí majú aspoň s jednou zdravotnou poisťovňou uzavretú zmluvu o poskytovaní zdravotnej starostlivosti.)

) 	§ 7 zákona  č. …/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.

(2)	 Ak je verejná sieť na príslušnom území menšia ako minimálna sieť (§ 5), príslušný samosprávny kraj a ministerstvo zdravotníctva oznámia do 90 dní zdravotnej poisťovni poskytovateľov na príslušnom území najmenej v rozsahu potrebnom na doplnenie minimálnej siete.

§ 7	
Prevádzkovanie zdravotníckych zariadení 

(1)	Zdravotnícke zariadenia možno prevádzkovať len na základe povolenia; povolenia sa vydávajú na zdravotnícke zariadenia
a)	ambulantnej zdravotnej starostlivosti,  
b)	ústavnej zdravotnej starostlivosti, 
c)	lekárenskej starostlivosti. 
(2)	Zariadenia ambulantnej zdravotnej starostlivosti sú
a)	ambulancia, 
b)	zariadenie na poskytovanie jednodňovej zdravotnej starostlivosti,
c)	stacionár,
d)	poliklinika,
e)	agentúra domácej ošetrovateľskej starostlivosti,
f)	zariadenie spoločných vyšetrovacích a liečebných zložiek.

(3)	Zariadenia ústavnej zdravotnej starostlivosti sú
a)	nemocnica
1.	všeobecná,
2.	špecializovaná,
b)	liečebňa,
c)	hospic,  
d)	dom ošetrovateľskej starostlivosti,
e)	prírodné liečebné kúpele.

(4)	Zariadenia lekárenskej starostlivosti upravuje osobitný predpis.)

) 	§ 34 ods. 2 zákona č. 140/1998 Z. z. v znení neskorších predpisov.

(5)	Určujúce znaky jednotlivých druhov zdravotníckych zariadení podľa odsekov 2 a 3 ustanoví všeobecne záväzný právny predpis, ktorý vydá ministerstvo zdravotníctva.

§ 8	
Personálne zabezpečenie 
a materiálno-technické vybavenie zdravotníckeho zariadenia 

(1)	Zdravotnícke zariadenia musia byť personálne zabezpečené a materiálno-technicky vybavené na poskytovanie zdravotnej starostlivosti v súlade so svojim odborným zameraním.

(2)	Minimálne požiadavky na personálne zabezpečenie a materiálno-technické vybavenie jednotlivých druhov zdravotníckych zariadení podľa § 7 ods. 2 a 3 ustanoví všeobecne záväzný právny predpis, ktorý vydá ministerstvo zdravotníctva.

§ 9	
Systém kvality

(1)	Poskytovateľ je povinný nepretržite zabezpečovať systém kvality na dodržiavanie a zvyšovanie kvality tak, aby 
a)	sa vzťahoval na všetky činnosti, ktoré môžu v zdravotníckom zariadení ovplyvniť zdravie osoby alebo priebeh jej liečby,
b)	personálne zabezpečenie a materiálno-technické vybavenie zdravotníckeho zariadenia zodpovedalo najmenej požiadavkám ustanoveným podľa § 8.

(2)	Posudzovanie systému kvality vykonávajú autorizované osoby podľa osobitného predpisu.) 

) 	Zákon č. 264/1999 Z.z.  o technických požiadavkách na výrobky  a o posudzovaní zhody a o zmene a doplnení niektorých zákonov v znení neskorších predpisov.

§ 10	
Výkon samostatnej zdravotníckej praxe

(1)	Samostatnú zdravotnícku prax môžu vykonávať zdravotnícki pracovníci v povolaní lekár, sestra a pôrodná asistentka. Na výkon samostatnej zdravotníckej praxe sa vyžaduje licencia podľa tohto zákona [§ 67 ods. 1 písm. a)].

(2)	Samostatná zdravotnícka prax podľa odseku 1 je poskytovanie zdravotnej starostlivosti v zdravotníckom zariadení, ktoré prevádzkuje iný poskytovateľ [§ 4 písm. a)], alebo na inom mieste ako v zdravotníckom zariadení. 

druhá ČASŤ
POVOLENIE 

§ 11	
Vydávanie povolení 

(1)	Ministerstvo zdravotníctva vydáva povolenie na prevádzkovanie
a)	ambulancie záchrannej zdravotnej služby,)  a to

)	Zákon č. …/2004 Z.z. o záchrannej zdravotnej službe a o zmene a doplnení niektorých zákonov.

1.	ambulancie rýchlej lekárskej pomoci,
2.	mobilnej intenzívnej jednotky,
b)	špecializovanej nemocnice,
c)	prírodných liečebných kúpeľov.

(2)	Samosprávny kraj v rámci preneseného výkonu štátnej správy vydáva povolenie na prevádzkovanie
a)	ambulancie okrem ambulancie podľa odseku 1 písm. a),
b)	zariadenia na poskytovanie jednodňovej zdravotnej starostlivosti, 
c)	stacionára, 
d)	polikliniky,
e)	agentúry domácej ošetrovateľskej starostlivosti, 
f)	zariadenia spoločných vyšetrovacích a liečebných zložiek,
g)	všeobecnej nemocnice,
h)	liečebne,
i)	hospica,
j)	domu ošetrovateľskej starostlivosti.

(3)	Ak je na vydanie povolenia príslušný viac ako jeden samosprávny kraj,  povolenie vydáva ministerstvo zdravotníctva. 

§ 12	
Podmienky na vydanie povolenia 

(1)	Ministerstvo zdravotníctva alebo samosprávny kraj (ďalej len „orgán príslušný na vydanie povolenia“) vydá povolenie fyzickej osobe a právnickej osobe, ak spĺňajú podmienky ustanovené týmto zákonom.

(2)	Orgán príslušný na vydanie povolenia vydá povolenie fyzickej osobe, ak 
a)	má spôsobilosť na právne úkony v celom rozsahu,
b)	má licenciu na výkon zdravotníckeho povolania [§  67 ods. 1 písm. b] alebo živnostenské oprávnenie podľa osobitného predpisu,^9)
c)	má vo vlastníctve alebo nájme priestory, v ktorých sa bude zdravotná starostlivosť poskytovať,
d)	priestory podľa písmena c) spĺňajú požiadavky z hľadiska ochrany zdravia.^2)

(3)	Orgán príslušný na vydanie povolenia vydá povolenie právnickej osobe, ak 
a)	má určeného odborného zástupcu; odborný zástupca musí spĺňať podmienky ustanovené v odseku 2 písm. a) a b),
b)	má vo vlastníctve alebo nájme priestory, v ktorých sa bude zdravotná starostlivosť poskytovať,
c)	priestory podľa písmena b) spĺňajú požiadavky z hľadiska ochrany zdravia.^2)

(4)	Ministerstvo zdravotníctva vydá povolenie na prevádzkovanie ambulancie záchrannej zdravotnej služby [§ 11 ods. 1 písm. a)] fyzickej osobe, ak spĺňa podmienky ustanovené v odseku 2 písm. a) a b) a právnickej osobe, ak spĺňa podmienky ustanovené v odseku 3 písm. a) a 
a)	je materiálne alebo finančne zabezpečená na prevádzkovanie ambulancie záchrannej zdravotnej služby,
b)	úspešne absolvuje výberové konanie (§ 14).

(5)	Podmienkou na vydanie povolenia podľa odsekov 2 až  4 je aj dôveryhodnosť. 

(6)	Dôveryhodná na účely vydania povolenia podľa tohto zákona je fyzická osoba a právnická osoba, ktorá dva roky pred podaním žiadosti o vydanie povolenia nemala zrušené povolenie z dôvodov ustanovených v § 19 ods. 1 písm. c) a d).

(7)	Podmienky na vydanie povolenia podľa odsekov 2, 3 a odseku 4 písm. a) musia byť splnené po celý čas platnosti povolenia.

(8)	Ak žiadateľ o vydanie povolenia na prevádzkovanie ambulancie záchrannej zdravotnej služby [§ 11 ods. 1 písm. a)] nespĺňa podmienky podľa odseku 4, ministerstvo zdravotníctva rozhodne o zamietnutí žiadosti  podľa § 14 ods. 8 a 11.

(9)	Odborný zástupca [odsek 3 písm. a)] je fyzická osoba, ktorá osobne zodpovedá za odborné poskytovanie zdravotnej starostlivosti podľa odborného zamerania zdravotníckeho zariadenia. Rozsah činností odborného zástupcu musí byť upravený v dohode uzatvorenej medzi poskytovateľom a odborným zástupcom.

(10)	V zdravotníckom zariadení, v ktorom sa poskytuje zdravotná starostlivosť vo viac ako dvoch špecializačných odboroch, právnická osoba určí viac odborných zástupcov, z ktorých najmenej jeden je odborný zástupca v kategórii lekár a najmenej jeden je odborný zástupca v kategórii sestra. Každý odborný zástupca zodpovedá za odborné poskytovanie zdravotnej starostlivosti v príslušnej kategórii zdravotníckych pracovníkov. 

(11)	Odborný zástupca môže byť určený len pre jedno zdravotnícke zariadenie; uvedené sa nevzťahuje na ambulancie záchrannej zdravotnej služby, pre ktoré určuje právnická osoba jedného odborného zástupcu pre všetky takéto ambulancie.

(12)	Odborný zástupca je povinný bez zbytočného odkladu oznámiť držiteľovi povolenia každú zmenu skutočnosti, ktoré sa týkajú podmienok ustanovených v odseku 3 písm. a) pre odborného zástupcu.

§ 13	
Žiadosť o vydanie povolenia 

(1)	Žiadosť o vydanie povolenia (ďalej len „žiadosť“) podáva fyzická osoba alebo právnická osoba (ďalej len „žiadateľ o povolenie“) orgánu príslušnému na vydanie povolenia. 

(2)	Fyzická osoba v žiadosti uvedie
a)	meno a priezvisko, dátum narodenia a údaj o štátnom občianstve, 
b)	miesto trvalého pobytu; ak je miesto trvalého pobytu mimo územia Slovenskej republiky, aj miesto prechodného pobytu na území Slovenskej republiky,
c)	druh zdravotníckeho zariadenia a jeho odborné zameranie,
d)	miesto prevádzkovania zdravotníckeho zariadenia.

(3)	K žiadosti podľa odseku 2 fyzická osoba doloží
a)	právoplatné rozhodnutie o vydaní licencie na výkon zdravotníckeho povolania [§ 67 ods. 1 písm. b)] alebo doklad o živnostenskom oprávnení,^9)
b)	doklad o vlastníctve alebo zmluvu o nájme priestorov, v ktorých sa bude zdravotnícke zariadenie prevádzkovať,
c)	kladný posudok príslušného úradu verejného zdravotníctva na uvedenie pracovných priestorov do prevádzky,)

) 	§ 27 ods. 2 písm. e) zákona Národnej rady Slovenskej republiky č. 272/1994 Z. z. v znení neskorších predpisov.

d)	čestné vyhlásenie, že v období dvoch rokov pred podaním žiadosti nemala zrušené povolenie z dôvodov ustanovených v § 19 ods. 1 písm. c) a d) a že údaje uvedené v žiadosti a predložené listiny sú pravdivé.

(4)	Právnická osoba v žiadosti uvedie
a)	obchodné meno, sídlo, právnu formu, identifikačné číslo, ak už bolo pridelené, meno, priezvisko a miesto trvalého pobytu osoby alebo osôb, ktoré sú štatutárnym orgánom,
b)	meno, priezvisko, dátum narodenia a údaj o štátnom občianstve odborného zástupcu,
c)	miesto trvalého pobytu odborného zástupcu;  ak je miesto trvalého pobytu mimo územia Slovenskej republiky, aj miesto prechodného pobytu na území Slovenskej republiky,
d)	druh zdravotníckeho zariadenia a jeho odborné zameranie,
e)	miesto prevádzkovania zdravotníckeho zariadenia.

(5)	K žiadosti podľa odseku 4 právnická osoba doloží
a)	doklad o založení právnickej osoby a ak ide o právnickú osobu, ktorá je zapísaná do obchodného registra,) aj výpis z obchodného registra,

) 	Zákon č. 530/2003 Z.z. o obchodnom registri a o zmene a doplnení niektorých zákonov.

b)	právoplatné rozhodnutie o vydaní licencie  na výkon zdravotníckeho povolania [§ 67 ods. 1 písm. b)]  alebo doklad o živnostenskom oprávnení^9) odborného zástupcu,
c)	doklad o vlastníctve alebo zmluvu o nájme priestorov, v ktorých sa bude zdravotná starostlivosť poskytovať,
d)	posudok príslušného orgánu na ochranu zdravia na uvedenie pracovných priestorov do prevádzky,^15)
e)	čestné vyhlásenie, že v období dvoch rokov pred podaním žiadosti nemala zrušené povolenie z dôvodov ustanovených v § 19 ods. 1 písm. c) a d) a že údaje uvedené v žiadosti a predložené listiny sú pravdivé.

(6)	Miestom prevádzkovania zdravotníckeho zariadenia [odsek 2 písm. d) a odsek 4 písm. e)] žiadateľa o povolenie na prevádzkovanie ambulancie záchrannej zdravotnej služby [§ 11 ods. 1 písm. a)] sa rozumie zásahové územie podľa osobitného predpisu.^14) 

(7)	Ustanovenia odseku 3 písm. b) a c) a odseku 5 písm. c) a d) sa nevzťahujú na žiadateľa o povolenie na prevádzkovanie ambulancie záchrannej zdravotnej služby [§ 11 ods. 1 písm. a)].

(8)	K žiadosti o vydanie povolenia na prevádzkovanie ambulancie záchrannej zdravotnej služby žiadateľ o povolenie doloží aj 
a)	doklad o vlastníctve ambulancie záchrannej zdravotnej služby alebo zmluvu o nájme, podľa ktorej prenájom končí prevodom ambulancie záchrannej zdravotnej služby do vlastníctva žiadateľa o povolenie,  
b)	zmluvu o budúcej kúpe alebo inom prevode ambulancie záchrannej zdravotnej služby do vlastníctva žiadateľa o povolenie,
c)	doklad o vinkulácii peňažných prostriedkov v peňažnom ústave Slovenskej republiky vo výške zodpovedajúcej požiadavkám na zabezpečenie záchrannej zdravotnej služby v zásahovom území podľa osobitného predpisu;^14) takýto doklad sa nevyžaduje, ak počet ambulancií podľa písmena a) zodpovedá požiadavkám na zabezpečenie záchrannej zdravotnej služby v zásahovom území podľa osobitného predpisu.^14)

(9)	K žiadosti o vydanie povolenia na prevádzkovanie prírodných liečebných kúpeľov žiadateľ o povolenie doloží aj
a)	povolenie na využívanie prírodného liečivého zdroja alebo doklad o uznaní klimatických podmienok priaznivých na liečenie,) 

) 	Zákon Národnej rady Slovenskej republiky č. 277/1994 Z.z. o zdravotnej starostlivosti v znení neskorších predpisov.

b)	doklad o splnení požiadaviek prírodných podmienok a urbanistických podmienok prostredia na kúpeľné prostredie,
c)	schválenú projektovú dokumentáciu zariadení a iných objektov potrebných na poskytovanie kúpeľnej  starostlivosti.

§ 14	
Výberové konanie  

(1)	Výberové konanie na vydanie povolenia na prevádzkovanie ambulancie záchrannej zdravotnej služby [§ 11 ods. 1 písm. a)] uskutočňuje ministerstvo zdravotníctva.

(2)	Účastníkmi výberového konania sú žiadatelia o povolenie na prevádzkovanie ambulancie záchrannej zdravotnej služby, ktorí podali žiadosť v lehote vyhlásenej ministerstvom zdravotníctva a spĺňajú ustanovené podmienky [§ 12 ods. 2 písm. a) a b), ods. 3 písm. a) a ods. 4 písm. a)].

(3)	Lehotu na podanie žiadosti o vydanie povolenia podľa odseku 1 a termín výberového konania uverejňuje ministerstvo zdravotníctva najmenej v jednom denníku s celoštátnou pôsobnosťou; lehota nesmie byť kratšia ako dva mesiace.

(4)	Na vyhodnotenie žiadosti zriaďuje ministerstvo zdravotníctva komisiu, ktorá má najmenej troch členov. 

(5)	Členov komisie vymenúva minister zdravotníctva. Za člena komisie môže vymenovať len odborne spôsobilú osobu. Za člena komisie nesmie vymenovať
a) 	osobu, ktorá je v pracovnom  pomere alebo v obdobnom pracovnom vzťahu  k  niektorému  účastníkovi  výberového  konania  alebo k jeho splnomocnenému zástupcovi,
b) 	osobu, ktorá je spoločníkom,  štatutárnym orgánom alebo členom štatutárneho  orgánu,  alebo   kontrolného  orgánu  niektorého z účastníkov  výberového  konania,  alebo  jeho splnomocneného zástupcu,
c) 	osobu,  ktorá  je  blízkou  osobou)  spoločníka, štatutárneho orgánu  alebo  člena  štatutárneho  orgánu,  člena kontrolného orgánu alebo vedúceho   zamestnanca  niektorého   účastníka výberového konania, alebo jeho splnomocneného zástupcu,

)	§ 116 Občianskeho zákonníka.

d)	osobu, u ktorej so zreteľom na  jej pomer k veci, k niektorému  z účastníkov  výberového konania  alebo k  jeho splnomocnenému zástupcovi možno mať pochybnosť o jej nezaujatosti,
e)	zamestnanca ministerstva zdravotníctva, ktorý sa zúčastňuje na konaní o vydaní povolenia.

(6)	Osoba, ktorá má byť vymenovaná za člena komisie, poskytne ministrovi zdravotníctva písomné čestné vyhlásenie o  tom, že u nej nie je prekážka podľa odseku 5. Ak sa vyskytne prekážka podľa odseku 5 po začatí  výberového konania,  člen komisie  je povinný  bezodkladne o tom  upovedomiť  ministra zdravotníctva; minister zdravotníctva po odvolaní takéhoto člena komisie vymenuje  za  člena  komisie  inú  osobu,  ktorá  spĺňa požiadavky uvedené v odseku 5 a poskytne čestné vyhlásenie.

(7)	Člen komisie   je  povinný  o   všetkých  skutočnostiach, o ktorých sa dozvedel pri výkone svojej funkcie alebo v súvislosti s ňou, zachovávať mlčanlivosť, a to aj po skončení svojho členstva v komisii.  Člena  komisie  môže  zbaviť  povinnosti  zachovávať mlčanlivosť minister zdravotníctva.

(8)	Komisia vyhodnotí žiadosti o vydanie povolenia na prevádzkovanie ambulancie záchrannej zdravotnej služby.  Ak komisia zistí, že  účastník  výberového konania  nespĺňa  podmienky na vydanie povolenia alebo v  žiadosti o vydanie povolenia uviedol  nepravdivé údaje alebo predložil neplatné listiny, oznámi to ministerstvu zdravotníctva; ministerstvo zdravotníctva ho bezodkladne vylúči z výberového konania a zamietne jeho žiadosť o vydanie povolenia na prevádzkovanie ambulancie záchrannej zdravotnej služby.

(9)	Kritériá hodnotenia žiadostí podľa odseku 8 sú
a)	personálne zabezpečenie prevádzkovania ambulancie záchrannej zdravotnej služby,
b)	materiálno-technické vybavenie ambulancie záchrannej zdravotnej služby,
c)	výška peňažných prostriedkov vinkulovaných v peňažnom ústave Slovenskej republiky, ak sa ich vinkulácia vyžaduje [§ 13 ods. 8 písm. c)].

(10)	Komisia určí pre každé zásahové územie účastníka výberového konania, ktorý najlepšie spĺňa kritériá podľa odseku 9 písm. b) a c); takýto účastník výberového konania sa môže určiť aj pre viac zásahových území, ak sa uviedli v žiadosti o vydanie povolenia (§ 13 ods. 6). O výsledku výberového konania komisia vyhotoví správu, ktorá spolu s ostatnou dokumentáciou je súčasťou spisu a podkladom na konanie o vydanie povolenia na prevádzkovanie ambulancie záchrannej zdravotnej služby.

(11)	Ministerstvo zdravotníctva je pri vydávaní povolení na prevádzkovanie ambulancie záchrannej zdravotnej služby viazané výsledkom výberového konania; po vydaní povolení ministerstvo zdravotníctva  zamietne žiadosti  o vydanie povolenia ostatných žiadateľov.

§ 15	
Vydanie povolenia 

(1)	Orgán príslušný na vydanie povolenia vydá povolenie rozhodnutím, ak žiadateľ o povolenie preukázal splnenie podmienok podľa tohto zákona. 

(2)	Povolenie sa vydáva na neurčitú dobu okrem povolenia na prevádzkovanie ambulancie záchrannej zdravotnej služby, ktoré sa vydáva na štyri roky; povolenie nemožno previesť na inú fyzickú osobu alebo právnickú osobu.

§ 16	
Zmena údajov v povolení 

(1)	Orgán príslušný na vydanie povolenia vyznačí na základe oznámenia držiteľa povolenia zmenu údajov uvedených v povolení, a to
a)	zmenu osoby alebo osôb, ktoré sú štatutárnym orgánom, zmenu  obchodného mena,  sídla a právnej formy, zmenu mena a priezviska odborného zástupcu a osoby alebo osôb, ktoré sú jeho štatutárnym orgánom a zmenu miesta trvalého pobytu alebo prechodného pobytu odborného zástupcu, ak ide o právnickú osobu,
b)	zmenu mena, priezviska a miesta trvalého pobytu alebo prechodného pobytu, ak ide o fyzickú osobu.

(2)	Zmena údaju v povolení je aj doplnenie identifikačného čísla právnickej osoby, ak sa jej pridelilo až po vydaní povolenia.
 
(3)	Zmeny údajov uvedené v odsekoch 1 a 2 nevyžadujú vydanie nového rozhodnutia; orgán príslušný na vydanie povolenia vyznačí v povolení takéto zmeny údajov do 15 dní od ich oznámenia. Súčasťou oznámenia je doklad o zmene údaju.

§ 17	
Zmena miesta prevádzkovania zdravotníckeho zariadenia, jeho odborného zamerania 
a zmena odborného zástupcu

(1)	Zmena miesta prevádzkovania zdravotníckeho zariadenia, jeho odborného zamerania a zmena odborného   zástupcu  vyžaduje vydanie nového povolenia, ktorým orgán príslušný na vydanie povolenia súčasne zruší  pôvodné povolenie.  

(2)	V žiadosti o vydanie povolenia podľa odseku 1 žiadateľ uvedie požadovanú zmenu, doloží doklady, ktoré sa na ňu vzťahujú  a   čestné  vyhlásenie,  že  sa nezmenili ostatné  údaje,  na ktorých  základe sa vydalo  pôvodné povolenie.	

§ 18	
Dočasné pozastavenie povolenia

(1)	Orgán príslušný na vydanie povolenia dočasne pozastaví povolenie, ak 
a)	držiteľ povolenia požiada o dočasné pozastavenie povolenia,
b)	držiteľ povolenia alebo odborný zástupca mal zakázaný výkon zdravotníckeho povolania) a právnická osoba bez zbytočného odkladu nepožiadala o zmenu odborného zástupcu (§17),

)    	§ 49 Trestného zákona.

c)	držiteľ povolenia alebo odborný zástupca mal dočasne pozastavenú licenciu na výkon zdravotníckeho povolania alebo pozastavenú činnosť podľa osobitného predpisu) a právnická osoba bez zbytočného odkladu nepožiadala o zmenu odborného zástupcu (§17).

) 	Zákon č. 455/1991 Zb. v znení neskorších predpisov.

(2)	Orgán príslušný na vydanie povolenia môže dočasne pozastaviť povolenie, ak držiteľ povolenia porušil povinnosť podľa § 78 ods. 1 písm. a), b), c) a e); pri porušení povinnosti podľa § 78 ods. 1 písm. a) až c) aj na návrh Úradu pre dohľad nad zdravotnou starostlivosťou,) (ďalej len „úrad pre dohľad“).

)  	§ 50 ods. 1 písm. b) zákona č. .../2004  Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov.

(3)	Orgán príslušný na vydanie povolenia môže dočasne pozastaviť povolenie 
a)	na základe žiadosti držiteľa povolenia podľa odseku 1 písm. a) najviac na jeden rok,
b)	z dôvodu podľa odseku 1 písm. b) najviac na čas zákazu výkonu zdravotníckeho povolania,  
c)	z dôvodu podľa odseku 1 písm. c) najviac na čas dočasného pozastavenia licencie na výkon zdravotníckeho povolania alebo pozastavenia činnosti podľa osobitného predpisu.^20) 

(4)	Súčasťou rozhodnutia o dočasnom pozastavení povolenia z dôvodu podľa odseku 2  je aj lehota na odstránenie zistených nedostatkov.

(5)	Ak orgán príslušný na vydanie povolenia rozhodne o dočasnom pozastavení povolenia, súčasne určí zastupovanie držiteľa povolenia počas dočasného pozastavenia povolenia.
§ 19	
Zrušenie povolenia

(1)	Orgán príslušný na vydanie povolenia zruší povolenie, ak držiteľ povolenia
a)	požiada o zrušenie povolenia najmenej dva mesiace pred navrhnutým dňom zrušenia povolenia,
b)	prestal spĺňať podmienky na vydanie povolenia (§ 12 ods. 2 až 4),
c)	získal povolenie na základe nepravdivých údajov,
d)	neodstránil nedostatky v lehote určenej v rozhodnutí o dočasnom pozastavení povolenia (§ 18 ods. 4),
e)	nezačal prevádzkovať zdravotnícke zariadenie najneskôr do troch mesiacov od právoplatnosti povolenia. 

(2)	Orgán príslušný na vydanie povolenia môže zrušiť povolenie, ak držiteľ povolenia závažným spôsobom alebo opakovane porušil povinnosť podľa § 78 ods. 1 písm. a), b), c) a e); ak ide o závažné alebo opakované porušenie povinnosti podľa § 78 ods. 1 písm. a) až c)  aj na návrh úradu pre dohľad.^21) 

(3)	Ak orgán príslušný na vydanie povolenia zrušil povolenie z dôvodov ustanovených v odseku 1 písm. c) a d), môže vydať nové povolenie právnickej osobe alebo fyzickej osobe najskôr po uplynutí dvoch rokov od nadobudnutia právoplatnosti rozhodnutia o zrušení povolenia. 

§ 20	
Zánik platnosti povolenia

Platnosť povolenia zaniká 
a)	smrťou fyzickej osoby alebo vyhlásením za mŕtvu alebo
b)	zánikom právnickej osoby. 

Konanie 
o vydanie povolenia, dočasné pozastavenie povolenia a zrušenie povolenia

§ 21	

(1)	Na konanie v prvom stupni je príslušné ministerstvo zdravotníctva alebo samosprávny kraj.

(2)	Na konanie vo veciach, v ktorých rozhodovanie patrí do pôsobnosti samosprávneho kraja (§ 11 ods. 2), je miestne príslušný samosprávny kraj podľa miesta prevádzkovania zdravotníckeho zariadenia.

(3)	Účastníkom konania o vydanie povolenia je žiadateľ o povolenie. Účastníkom konania o dočasné pozastavenie povolenia a  konania o zrušenie povolenia je držiteľ povolenia a úrad pre dohľad, ak sa konanie začalo na jeho návrh.

§ 22	

	Orgán príslušný na rozhodnutie (§ 21 ods. 1) rozhodne o
a)	vydaní povolenia alebo o zamietnutí žiadosti o vydanie povolenia do 30 dní od začatia konania;  ak ide o vydanie povolenia na prevádzkovanie ambulancie záchrannej zdravotnej služby [§ 11 ods. 1 písm. a)] do 10 dní odo dňa doručenia správy o výsledku výberového konania  (§ 14 ods. 10),
b)	dočasnom pozastavení povolenia do 15 dní od začatia konania, 
c)	zrušení povolenia do 30 dní od začatia konania. 

§ 23	

	Orgán príslušný na konanie o vydanie povolenia na prevádzkovanie ambulancie záchrannej zdravotnej služby [§ 11 ods. 1 písm. a)] preruší konanie na čas do vyhodnotenia výberového konania. 

§ 24	

(1)	 O odvolaní proti rozhodnutiu samosprávneho kraja rozhoduje ministerstvo zdravotníctva.  

(2)	 Odvolanie (rozklad) proti rozhodnutiu o dočasnom pozastavení povolenia a  rozhodnutiu o zrušení povolenia nemá odkladný účinok.

§ 25	

	Rozhodnutie o vydaní povolenia okrem všeobecných náležitostí rozhodnutia) obsahuje:

) 	§ 47 zákona č. 71/1967 Zb. o správnom konaní (správny poriadok) v znení neskorších predpisov.

a)	údaje uvedené v § 13 ods. 2 písm. a) a b), ak ide o fyzickú osobu, alebo údaje uvedené v § 13 ods. 4 písm. a) až c), ak ide o právnickú osobu,
b)	druh zdravotníckeho zariadenia a jeho odborné zameranie, 
c)	miesto prevádzkovania zdravotníckeho zariadenia,
d)	zdravotnícke povolanie, študijný odbor a  špecializačný odbor alebo certifikačný odbor, v ktorých žiadateľ, a ak ide o právnickú osobu jej odborný zástupca, získal odbornú spôsobilosť (§ 33) a bude v nich vykonávať príslušné pracovné činnosti.

§ 26	

(1)	Právoplatné rozhodnutie o vydaní povolenia, právoplatné rozhodnutie o dočasnom pozastavení povolenia a právoplatné rozhodnutie o zrušení povolenia doručuje orgán príslušný na rozhodnutie (§ 21 ods. 1) aj 
a)	daňovému orgánu príslušnému podľa miesta trvalého pobytu fyzickej osoby alebo ak ide o cudzinca, ktorý nemá na území Slovenskej republiky trvalý pobyt, príslušnému podľa miesta prechodného pobytu, alebo daňovému orgánu príslušnému podľa sídla právnickej osoby, 
b)	Štatistickému úradu Slovenskej republiky, 
c)	úradu pre dohľad, 
d)	obci príslušnej podľa miesta prevádzkovania zdravotníckeho zariadenia, 
e)	zdravotným poisťovniam,
f)	komore, ktorá vydala licenciu.

(2)	Rozhodnutie podľa odseku 1, ktoré vydalo ministerstvo zdravotníctva, doručuje ministerstvo zdravotníctva aj samosprávnemu kraju príslušnému podľa miesta prevádzkovania zdravotníckeho zariadenia. 

(3)	Rozhodnutie podľa odseku 1, ktoré vydal samosprávny kraj, doručuje samosprávny kraj aj ministerstvu zdravotníctva. Právoplatné rozhodnutie o vydaní povolenia doručuje  samosprávny kraj ministerstvu zdravotníctva aj v elektronickej podobe.

(4)	Rozhodnutie o vydaní povolenia je povinný držiteľ povolenia zaslať súdu, ktorý vedie obchodný register^16) s návrhom na zápis činnosti do obchodného registra.

(5)	 Rozhodnutie o zrušení povolenia zasiela orgán príslušný na rozhodnutie (§ 21 ods. 1) do 15 dní od jeho právoplatnosti
a)	Obchodnému vestníku na uverejnenie, 
b)	súdu, ktorý vedie obchodný register^16) s návrhom na výmaz činnosti z obchodného registra. 

(6)	Výrok právoplatného rozhodnutia o vydaní povolenia uverejňuje ministerstvo zdravotníctva vo Vestníku Ministerstva zdravotníctva Slovenskej republiky; ministerstvo zdravotníctva môže uverejniť aj odôvodnenie výroku alebo jeho časti, ak to považuje za účelné.

tretia  ČASŤ
výkon zdravotníckeho povolania 

§ 27	
Kategórie zdravotníckych pracovníkov

Zdravotnícke povolanie vykonávajú zdravotnícki pracovníci v týchto kategóriách:
 a) 	lekár, ak ide o povolanie lekár,
 b) 	zubný lekár, ak ide o povolanie zubný lekár,
 c) 	farmaceut, ak ide o povolanie farmaceut,
 d) 	sestra, ak ide o povolanie sestra,
 e) 	pôrodná asistentka, ak ide o povolanie pôrodná asistentka,
 f) 	laborant, ak ide o povolania technik laboratórnej medicíny, medicínsko-technický laborant, zdravotnícky laborant a farmaceutický laborant,
 g) 	asistent, ak ide o povolania verejný zdravotník, fyzioterapeut, rádiologický asistent, zdravotnícky záchranár, dentálna hygienička, asistent hygieny a epidemiológie, asistent výživy, masér, sanitár a zdravotnícky asistent,
 h) 	technik, ak ide o povolania optometrista, zubný technik, očný optik a ortopedický technik,
 i) 	iný zdravotnícky pracovník, ak ide o povolania logopéd, psychológ, liečebný pedagóg, špeciálny pedagóg, biológ, fyzik, chemik a elektrotechnik.

§ 28	

Prípady,   v  ktorých   sestra  poskytuje   ošetrovateľskú starostlivosť samostatne  a v ktorých  ju poskytuje ako  asistentka lekára, a prípady, v  ktorých pôrodná asistentka poskytuje pôrodnú asistenciu  samostatne  a  v  ktorých  ju  poskytuje ako asistentka lekára,  ustanoví  všeobecne  záväzný  právny  predpis, ktorý vydá ministerstvo zdravotníctva.

§ 29	
Obmedzenie práva na štrajk pri výkone zdravotníckeho povolania

Ak je v dôsledku štrajku  zdravotníckych pracovníkov (§ 27), ktorí poskytujú zdravotnú starostlivosť [§ 3 ods. 1 písm. a) a odsek 3], bezprostredne ohrozená ochrana života a zdravia ľudí, vláda Slovenskej republiky rozhodne o ukončení štrajku.) 

)      Článok 54 Ústavy Slovenskej republiky.

§ 30	
Výkon zdravotníckeho povolania občanom členského štátu Európskej únie a občanom Nórska, Lichtenštajnska, Islandu a Švajčiarska

(1)	Občan členského štátu Európskej únie, Nórska, Lichtenštajnska, Islandu a Švajčiarska  (ďalej len „členský štát“), ktorý získal odbornú spôsobilosť na výkon zdravotníckeho povolania v inom  členskom štáte, môže vykonávať zdravotnícke povolanie na území Slovenskej republiky ako usadená osoba alebo ako hosťujúca osoba.

(2)	Usadená osoba na účely tohto zákona je občan členského štátu, ktorý na území Slovenskej republiky sústavne vykonáva zdravotnícke povolanie podľa § 3 ods. 4. 

(3)	Hosťujúca osoba na účely tohto zákona je občan členského štátu, ktorý je už usadený na území iného členského štátu a na území Slovenskej republiky vykonáva zdravotnícke povolanie len ojedinele alebo príležitostne. 

(4)	Hosťujúca osoba oznamuje výkon zdravotníckeho povolania ministerstvu zdravotníctva bezodkladne najneskôr do 30 dní odo dňa začatia takejto činnosti. Ministerstvo zdravotníctva vedie o oznámeniach zoznam podľa dátumu podania oznámenia. Oznámenie musí obsahovať
a)	údaje o vykonávanej činnosti na území Slovenskej republiky,
b)	doklad príslušného orgánu členského štátu o tom, že hosťujúca osoba vykonáva zdravotnícke povolanie v členskom štáte v súlade s právnymi predpismi tohto členského štátu.

(5)	Ak má ministerstvo zdravotníctva pochybnosti o činnosti, ktorú vykonáva hosťujúca osoba na území Slovenskej republiky, môže kedykoľvek požiadať hosťujúcu osobu o vysvetlenie.

(6)	Ak má občan iného členského štátu, ktorý vykonáva zdravotnícke povolanie na území Slovenskej republiky, zakázaný výkon činnosti,^19) ministerstvo zdravotníctva informuje o tejto skutočnosti príslušný orgán členského štátu najneskôr do troch mesiacov odo dňa oznámenia zákazu výkonu činnosti, ak takýto zákaz môže mať vplyv na výkon zdravotníckeho povolania  tohto občana na území daného členského štátu.  Zákaz výkonu činnosti je povinný oznámiť ministerstvu zdravotníctva poskytovateľ, ktorý je zamestnávateľom takejto osoby alebo komora, ktorá vydala takejto osobe licenciu na výkon samostatnej zdravotníckej praxe alebo licenciu na výkon zdravotníckeho povolania (§ 67 ods. 1).

(7)	Komora, ktorá vydala licenciu občanovi iného členského štátu, oznamuje príslušnému orgánu členského štátu aj vylúčenie takéhoto občana z komory alebo uloženie iného disciplinárneho opatrenia a zrušenie licencie najneskôr do troch mesiacov odo dňa uloženia disciplinárneho opatrenia alebo zrušenia licencie, ak tieto skutočnosti môžu mať vplyv na výkon zdravotníckeho povolania  tohto občana na území daného členského štátu.

(8)	Ministerstvo zdravotníctva prešetrí na žiadosť iného členského štátu skutočnosti, ktoré vznikli na území Slovenskej republiky, ak sa viažu na výkon zdravotníckeho povolania  a ak môžu mať vplyv na výkon zdravotníckeho povolania  na území tohto členského štátu. Ministerstvo zdravotníctva o zistených skutočnostiach a prijatých opatreniach informuje tento členský štát najneskôr do troch mesiacov odo dňa doručenia žiadosti.

(9)	Ministerstvo zdravotníctva  a komora pri postupe podľa odsekov 6 až 8 zabezpečia ochranu osobných údajov podľa osobitného predpisu.)

)	Zákon č. 428/2002 Z. z. o ochrane osobných údajov.

§ 31	
Podmienky na výkon zdravotníckeho povolania

(1)	Podmienky na výkon zdravotníckeho povolania sú
a)	spôsobilosť na právne úkony v celom rozsahu,
b)	zdravotná spôsobilosť (§ 32),
c)	odborná spôsobilosť (§ 33 a 34),
d)	bezúhonnosť podľa tohto zákona (§ 38) alebo podľa osobitných predpisov.^20)

(2)	Podmienkou na výkon zdravotníckeho povolania je aj dôveryhodnosť, ak sa vyžaduje podľa tohto zákona (§ 12 ods. 6 a § 68 ods. 3).

(3)	Podmienky uvedené v odseku 1 musia byť splnené po celý čas výkonu zdravotníckeho povolania.

(4)	U cudzinca sa vyžaduje aj ovládanie odbornej terminológie v slovenskom jazyku v rozsahu nevyhnutnom na výkon zdravotníckeho povolania (§ 3 ods. 4). Ministerstvo zdravotníctva ho v prípade potreby informuje o možnostiach získania primeranej znalosti odbornej terminológie v slovenskom jazyku.

§ 32	
Zdravotná spôsobilosť

(1)	Zdravotná spôsobilosť sa preukazuje lekárskym posudkom o zdravotnej spôsobilosti (ďalej len „posudok“) vo vzťahu k výkonu príslušného zdravotníckeho povolania (§ 27).

(2)	Posudok sa vydáva na základe žiadosti žiadateľa o vydanie posudku.

(3)	Zdravotnú spôsobilosť posudzuje lekár so špecializáciou v špecializačnom odbore všeobecné lekárstvo (ďalej len „posudzujúci lekár“), ktorý má so žiadateľom o vydanie  posudku uzavretú dohodu o poskytovaní všeobecnej ambulantnej starostlivosti podľa osobitného predpisu.)

) 	§ 12 ods. 6 zákona č. ..../2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.

(4)	Posudzujúci lekár je povinný 
a)	prihliadať pri posudzovaní zdravotnej spôsobilosti aj na predchádzajúce zápisy v zdravotnej dokumentácii) žiadateľa o vydanie posudku,

) 	§ 2 ods. 6 a § 21 zákona č. ..../2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.

b)	poslať žiadateľa na odborné vyšetrenie pri pochybnostiach o jeho zdravotnej spôsobilosti,
c)	zaznamenať výsledky odborného vyšetrenia podľa písmena b) do zdravotnej dokumentácie žiadateľa o vydanie posudku,
d)	uviesť výsledok lekárskej prehliadky v posudku, ktorého vzor je uvedený v prílohe č. 2, 
e)	vyhotoviť posudok a zaznamenať výsledok lekárskej prehliadky do zdravotnej dokumentácie žiadateľa o vydanie posudku do 15 dní odo dňa žiadosti o vydanie posudku.

(5)	Zdravotnícki pracovníci sú povinní podrobiť sa opakovanému posúdeniu zdravotnej spôsobilosti do troch mesiacov po dni, v ktorom dovŕšili 65 rokov veku a následne každý rok po  dovŕšení tohto veku.

§ 33	
Odborná spôsobilosť

(1)	Odborná spôsobilosť na výkon zdravotníckeho povolania podľa tohto zákona je odborná spôsobilosť na výkon odborných pracovných činností, odborná spôsobilosť na výkon špecializovaných pracovných činností a odborná spôsobilosť na výkon certifikovaných pracovných činností.

(2)	Odborná spôsobilosť na výkon  odborných  pracovných činností sa preukazuje dokladom o získaní požadovaného stupňa vzdelania v príslušnom študijnom odbore v príslušnej kategórii zdravotníckych pracovníkov (§ 27).

(3)	Odborná spôsobilosť na výkon odborných pracovných činností sa preukazuje aj získaním osvedčenia o  príprave na výkon práce v zdravotníctve, ak ide kategóriu iných zdravotníckych pracovníkov [§ 27 písm. i)].

(4)	Odborná spôsobilosť na výkon špecializovaných pracovných činností sa preukazuje dokladom o získaní požadovaného stupňa vzdelania v príslušnom študijnom odbore v príslušnej kategórii zdravotníckych pracovníkov (§ 27) a diplomom o špecializácii v príslušnom špecializačnom odbore.

(5)	Odborná spôsobilosť na výkon špecializovaných pracovných činností odborného zástupcu v zdravotníckom zariadení, v ktorom sa poskytuje zdravotná starostlivosť vo viac ako dvoch špecializačných odboroch, sa preukazuje dokladom o získaní požadovaného stupňa vzdelania v príslušnom študijnom odbore v príslušnej kategórii zdravotníckych pracovníkov (§ 27), diplomom o špecializácii v príslušnom špecializačnom odbore a diplomom o špecializácii v špecializačnom odbore určenom na riadenie a organizáciu zdravotníctva. Ak odborným zástupcom v takomto zdravotníckom zariadení je sestra, ktorá má odbornú spôsobilosť na výkon odborných pracovných činností získanú v druhom stupni vysokoškolského štúdia v odbore ošetrovateľstvo, diplom o  špecializácii v špecializačnom odbore určenom na riadenie a organizáciu zdravotníctva sa nevyžaduje.

(6)	Odborná spôsobilosť na výkon certifikovaných pracovných činností sa preukazuje
a)	dokladom o získaní požadovaného stupňa vzdelania v príslušnom študijnom odbore v príslušnej kategórii zdravotníckych pracovníkov (§ 27) a certifikátom na výkon  certifikovaných pracovných činností (ďalej len „certifikát“) alebo
b)	dokladom o získaní požadovaného stupňa vzdelania v príslušnom študijnom odbore v príslušnej kategórii zdravotníckych pracovníkov (§ 27), diplomom o špecializácii v príslušnom špecializačnom odbore a certifikátom.

(7)	Odbornú spôsobilosť na výkon špecializovaných pracovných činností možno získať len v akreditovaných špecializačných študijných programoch a odbornú spôsobilosť na výkon certifikovaných pracovných činností len v akreditovaných certifikačných študijných programoch (ďalej len „akreditovaný program“). 

(8)	Odbornú spôsobilosť  na výkon zdravotníckeho povolania podľa odseku 1 ustanoví nariadenie vlády Slovenskej republiky.

§ 34	
Odborná spôsobilosť 
pri prerušení výkonu zdravotníckeho povolania

(1)	Ak dôjde k prerušeniu výkonu odborných pracovných činností,     špecializovaných    pracovných     činností    alebo certifikovaných  pracovných činností  v príslušnom  odbore v období dlhšom ako  štyri roky v priebehu  predchádzajúcich piatich rokov, zamestnávateľ zabezpečí preškolenie zamestnanca, na ktorého sa prerušenie výkonu zdravotníckeho povolania vzťahuje. Preškolenie na výkon príslušných pracovných činností   trvá najmenej 60 pracovných  dní a  uskutočňuje sa na  príslušnom pracovisku  zamestnávateľa pod vedením  povereného zdravotníckeho pracovníka.

(2)	O preškolení podľa odseku 1 vyhotoví poverený zdravotnícky pracovník záznam, ktorý zasiela zamestnávateľ komore, v ktorej je zdravotnícky pracovník registrovaný (§ 61 ods. 2 až 5).

(3)	Požiadavky na preškolenie podľa odseku 1 sa vzťahujú aj na držiteľa licencie na výkon samostatnej zdravotníckej praxe  alebo licencie na výkon zdravotníckeho povolania (§ 67 ods. 1) (ďalej len „licencia“) a držiteľa oprávnenia podľa osobitného predpisu;^9) ich preškolenie zabezpečí komora, v ktorej sú registrovaní (§ 61 ods. 2 až 5), na základe dohody s poskytovateľom.

§ 35	
Uznávanie  diplomov, vysvedčení, osvedčení a ostatných dokladov o vzdelaní  

(1)	Diplomy, vysvedčenia, osvedčenia a ostatné doklady o vzdelaní s výnimkou dokladov o špecializácii (§ 36) alebo ich súbory vydané zahraničnými školami alebo inými oprávnenými orgánmi podľa právnych predpisov príslušného štátu (ďalej len „doklad o vzdelaní“) uznáva Ministerstvo školstva Slovenskej republiky podľa osobitných predpisov.)

) 	Zákon č. 477/2002 Z.z. o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z.z. o správnych poplatkoch v znení neskorších predpisov v znení zákona č. 445/2003 Z.z.

(2)	Doklady o špecializácii vydané zahraničnými školami alebo inými  oprávnenými orgánmi podľa právnych predpisov príslušného štátu (ďalej len „doklad o špecializácii“) uznáva ministerstvo zdravotníctva.

Uznávanie dokladov o špecializácii

§ 36	

(1)	Ministerstvo zdravotníctva uzná doklad o špecializácii, ktorý získala osoba v inom členskom štáte ak 
a)	je uvedený v prílohe č. 3, 
b)	nie je uvedený v prílohe č. 3, ale je doplnený osvedčením príslušného orgánu členského štátu, že sa považuje za doklad rovnocenný s dokladmi o špecializácii, ktorých názvy sú uvedené v prílohe č. 3, alebo 
c)	nie je uvedený v prílohe č. 3, ale je doplnený dokladom o uznaní tohto dokladu o špecializácii príslušným orgánom iného členského štátu, ako je členský štát, v ktorom sa doklad o špecializácii získal.

(2)	Ministerstvo zdravotníctva môže uznať doklad o špecializácii, ktorý získala osoba v inom členskom štáte, aj keď nespĺňa podmienku uvedenú v odseku 1 písm. b), ak absolvovala v príslušnom špecializačnom odbore odbornú zdravotnícku prax a sústavné vzdelávanie. Ak absolvovaná odborná zdravotnícka prax a sústavné vzdelávanie nezodpovedajú ustanoveným požiadavkám na získanie príslušnej špecializácie (§ 39 ods. 3), ministerstvo zdravotníctva bezodkladne informuje osobu o rozsahu potrebného doplnenia vedomostí a zručností na území Slovenskej republiky.

(3)	Ministerstvo zdravotníctva uzná doklad o špecializácii získaný v štáte, ktorý nie je členským štátom, ak 
a)	takýto doklad uznal príslušný orgán iného členského štátu za rovnocenný s dokladom o špecializácii vydaným príslušným orgánom členského štátu alebo
b)	osoba splnila ustanovené požiadavky na získanie príslušnej špecializácie (§ 39 ods. 3).

§ 37	

(1)	Žiadosť o uznanie dokladu o špecializácii sa podáva v písomnej forme. K žiadosti žiadateľ doloží 
a)	právoplatné rozhodnutie o uznaní dokladu o vzdelaní (§ 35 ods. 1), 
b)	doklad o špecializácii (§ 35 ods. 2), 
c)	iné doklady, ak sa vyžadujú podľa § 36,
d)	úradne osvedčený preklad dokladov uvedených v písmenách b) a c) do štátneho jazyka.

(2)	Ministerstvo zdravotníctva môže požadovať od osoby, ktorá získala v inom členskom štáte doklad o špecializácii v inej, ako dennej forme štúdia, aby okrem dokladu o špecializácii predložila aj doklad potvrdzujúci, že najmenej počas troch po sebe nasledujúcich rokov v priebehu posledných piatich rokov predchádzajúcich vydaniu tohto dokladu vykonávala v členskom štáte činnosť v príslušnom špecializačnom odbore.

(3)	Ak má ministerstvo zdravotníctva pochybnosti o pravosti predloženého dokladu o špecializácii alebo iných predložených dokladov [odsek 1 písm. b) a c)],  požiada príslušný orgán dotknutého štátu o potvrdenie pravosti dokladu.

(4)	Ministerstvo zdravotníctva rozhodne o uznaní dokladov o špecializácii podľa § 36 ods. 1 a ods. 3 písm. a) do troch mesiacov a o uznaní dokladov o špecializácii podľa § 36 ods. 2 a ods. 3 písm. b) do štyroch mesiacov odo dňa podania žiadosti podľa odseku 1. Súčasťou rozhodnutia o uznaní dokladu o špecializácii je informácia o platných právnych predpisoch Slovenskej republiky, ktoré upravujú verejné zdravotné poistenie, sociálne poistenie, zdravotnú starostlivosť vrátane etiky výkonu zdravotníckeho povolania.

(5)	Konanie o uznávaní dokladov o špecializácii upravuje osobitný predpis.^27)

§ 38	
Bezúhonnosť

(1)	Za bezúhonného sa na účely tohto zákona považuje ten, kto nebol právoplatne odsúdený
a)	za obzvlášť závažný trestný čin,)

) 	§ 62  ods. 1 Trestného zákona.

b)	za trestný čin prijímania úplatku a inej nenáležitej výhody, za trestný čin podplácania a za trestný čin nepriamej korupcie.)

)	§ 160 až 162 Trestného zákona.

(2)	Bezúhonnosť podľa odseku 1 sa preukazuje odpisom registra trestov,) ktorý nesmie byť starší ako tri mesiace.

) 	§ 9 zákona č. 311/1999 Z. z. o registri trestov v znení neskorších predpisov.

ŠTVRTÁ  časť
vzdelávanie zdravotníckeho pracovníka

§ 39	
Ďalšie vzdelávanie zdravotníckeho pracovníka

(1)	Ďalšie vzdelávanie zdravotníckeho pracovníka zahŕňa špecializačné štúdium na výkon špecializovaných pracovných činností, certifikačnú prípravu na výkon certifikovaných pracovných činností a sústavné vzdelávanie. U iného zdravotníckeho pracovníka [§  27 písm. i)] zahŕňa aj prípravu na výkon práce v zdravotníctve. 

(2)	Ďalšie vzdelávanie zdravotníckeho pracovníka odborne a metodicky riadi ministerstvo zdravotníctva. 

(3)	Spôsob ďalšieho vzdelávania zdravotníckych pracovníkov,  sústavu špecializačných odborov a sústavu certifikovaných činností ustanoví nariadenie vlády Slovenskej republiky.

§ 40	
Podmienky akreditácie, osvedčenie o akreditácii, 
povinnosti vzdelávacej ustanovizne

(1)	Ministerstvo zdravotníctva rozhoduje o akreditácii špecializačných študijných programov a o akreditácii certifikačných študijných programov; na rozhodovanie o akreditácii a na výkon ďalších činností v oblasti akreditácie ďalšieho vzdelávania zdravotníckych pracovníkov si zriaďuje Akreditačnú komisiu ministerstva zdravotníctva na ďalšie vzdelávanie zdravotníckych pracovníkov (ďalej len „akreditačná komisia“) ako svoj poradný orgán. Podrobnosti o činnosti akreditačnej komisie a akreditácii upraví štatút akreditačnej komisie, ktorý vydá ministerstvo zdravotníctva.

(2)	O akreditáciu podľa odseku 1 môže požiadať vzdelávacia ustanovizeň,)  ak 

) 	§ 4 ods. 1 zákona č. 386/1997 Z.z. o ďalšom vzdelávaní a o zmene zákona Národnej rady Slovenskej republiky č. 387/1996 Z.z. o zamestnanosti v znení zákona č. 70/1997 Z.z., v znení zákona č. 567/2001 Z.z.

a)	má v predmete činnosti vzdelávaciu činnosť a vzdeláva študentov v príslušnom zdravotníckom povolaní, v ktorom žiada uskutočňovať špecializačný študijný program alebo certifikačný študijný program, 
b)	vypracovala projekt a pedagogickú dokumentáciu špecializačného programu alebo certifikačného programu podľa zásad schválených ministerstvom zdravotníctva,
c)	zabezpečí zodpovedajúci lektorský zbor a materiálno-technické podmienky na vzdelávaciu aktivitu.
 
(3)	Ustanovenie odseku 2 písm. a) sa nevzťahuje na Slovenskú zdravotnícku univerzitu v Bratislave.)

) 	Zákon č. 401/2002 Z.z. o zriadení Slovenskej zdravotníckej univerzity a o doplnení zákona    č. 131/2002 Z.z. o vysokých školách a o zmene a doplnení   niektorých zákonov v znení zákona č. 209/2002 Z.z., v znení zákona č. 528/2003 Z.z.

(4)	 Ak špecializovaný študijný program alebo certifikačný študijný program zahŕňa aj získanie praktických zručností, ktoré vzdelávacia ustanovizeň nemôže zabezpečiť na vlastnom pracovisku, podmienkou na získanie akreditácie je aj predloženie dohody vzdelávacej ustanovizne s inou inštitúciou o zabezpečení zodpovedajúcich materiálno-technických a personálnych podmienok na získanie potrebných praktických zručností na výkon príslušného zdravotníckeho povolania pre každého študenta podľa pedagogickej dokumentácie; iná inštitúcia musí byť čo najbližšie k miestu vzdelávacej inštitúcie, ktorá je žiadateľom.

(5)	Žiadosť vzdelávacej ustanovizne obsahuje 
a)	názov, sídlo a právnu formu vzdelávacej ustanovizne, 
b)	charakteristiku činnosti vzdelávacej ustanovizne,
c)	názov špecializačného študijného programu alebo certifikačného študijného programu, o akreditáciu ktorého žiada. 

(6)	 K žiadosti podľa odseku 5 vzdelávacia ustanovizeň doloží doklady a dokumentáciu  preukazujúcu  splnenie  podmienok  podľa odseku 2; ak sa bude vzdelávacia aktivita uskutočňovať v inej inštitúcii, aj dohodu vzdelávacej ustanovizne s inou inštitúciou podľa odseku 4.

(7)	Ak vzdelávacia ustanovizeň spĺňa podmienky akreditácie podľa odsekov 2 a 4, ministerstvo zdravotníctva vydá  vzdelávacej ustanovizni osvedčenie o akreditácii, na základe ktorého je vzdelávacia ustanovizeň oprávnená uskutočňovať akreditovaný program (§ 33 ods. 7). Osvedčenie o akreditácii má platnosť päť rokov a nemožno ho previesť na inú právnickú osobu alebo fyzickú osobu.

(8)	Vzdelávacia ustanovizeň, ktorej ministerstvo zdravotníctva vydalo osvedčenie o akreditácii, je povinná
a)	uskutočňovať akreditovaný program podľa schválenej pedagogickej dokumentácie a za takých podmienok, za akých sa osvedčenie o akreditácii  vydalo, 
b)	predkladať všetky zmeny týkajúce sa akreditovaného programu na schválenie akreditačnej komisii,
c)	viesť administratívnu agendu o uskutočňovaní akreditovaného programu vrátane zoznamu zdravotníckych pracovníkov, ktorí sa zúčastňujú na akreditovanom programe a  zoznamu zdravotníckych pracovníkov, ktorí v príslušnom školskom roku absolvovali akreditovaný program a získali diplom o špecializácii alebo certifikát,
d)	údaje zo zoznamov podľa písmena c) poskytovať komore príslušnej na vedenie registra zdravotníckych pracovníkov (§ 61 ods. 2 až 5) a ministerstvu zdravotníctva na účely štátnych štatistických zisťovaní,
e)	sledovať, aby sa zdravotnícky pracovník vzdelával v tom istom čase len v jednom špecializačnom odbore alebo jednom certifikačnom odbore,
f)	predkladať akreditačnej komisii na základe jej vyžiadania časový plán, miesto uskutočňovania akreditovaného programu a zoznamy zdravotníckych pracovníkov podľa písmena c),
g)	oznámiť akreditačnej komisii zmenu názvu, sídla a právnej formy.

(9)	Ministerstvo zdravotníctva zruší osvedčenie o akreditácii, ak vzdelávacia ustanovizeň 
a)	požiada o zrušenie osvedčenia o akreditácii,
b)	získala osvedčenie na základe nepravdivých údajov,
c)	uskutočňuje špecializačný študijný program alebo certifikačný študijný program, na ktorý nezískala osvedčenie.

(10)	 Ministerstvo zdravotníctva môže zrušiť osvedčenie o akreditácii, ak vzdelávacia ustanovizeň poruší niektorú z povinností podľa odseku 8.

(11)	Osvedčenie o akreditácii stráca platnosť
a)	uplynutím času, na ktorý bolo vydané,
b)	zánikom vzdelávacej ustanovizne.

§ 41	
Vydávanie diplomov o špecializácii a certifikátov

(1)	Diplomy o špecializácii vydáva vzdelávacia inštitúcia absolventom akreditovaného špecializačného študijného programu po úspešnom absolvovaní špecializačnej skúšky. 
 
(2)	Na vykonanie špecializačnej skúšky zriaďuje vzdelávacia inštitúcia komisiu zloženú zo zástupcov vzdelávacích inštitúcií uskutočňujúcich akreditovaný špecializačný študijný program v príslušnom špecializačnom odbore. 

(3)	Vzdelávacia inštitúcia vedie zoznam vydaných diplomov o špecializácii podľa dátumu ich vydania; údaje zo zoznamu oznamuje komore príslušnej na vedenie registra zdravotníckych pracovníkov (§ 61 ods. 2 až 5) a Slovenskej zdravotníckej univerzite v Bratislave.^32)

(4)	Absolventom certifikačného študijného programu vydáva certifikáty príslušná vzdelávacia ustanovizeň, ktorá vedie zoznam vydaných certifikátov podľa dátumu ich vydania; údaje zo zoznamu oznamuje komore príslušnej na vedenie registra zdravotníckych pracovníkov (§ 61 ods. 2 až 5).

(5)	Vzdelávacia inštitúcia vydáva aj osvedčenia o príprave na výkon práce v zdravotníctve po jej absolvovaní, ak ide o iných zdravotníckych pracovníkov [§ 27 písm. i)].

§ 42	
Sústavné vzdelávanie zdravotníckych pracovníkov

(1)	Zdravotnícky pracovník je povinný sa sústavne vzdelávať.

(2)	Sústavné vzdelávanie je priebežné obnovovanie a udržiavanie získanej odbornej spôsobilosti v súlade s rozvojom príslušných odborov po celý čas výkonu zdravotníckeho povolania. Účasť zdravotníckeho pracovníka na odborno-vedeckom podujatí, ktoré je zamerané na prezentáciu farmaceutického výrobku s účasťou výrobcov liekov, sa nepovažuje za sústavné vzdelávanie.

(3)	Sústavné vzdelávanie pre zdravotníckych pracovníkov príslušného zdravotníckeho povolania zabezpečuje zamestnávateľ a komora, v ktorej je zdravotnícky pracovník registrovaný (§ 61 ods. 2 až 5) v spolupráci so vzdelávacími inštitúciami a odbornými spoločnosťami Slovenskej lekárskej spoločnosti, alebo inými medzinárodne uznanými odbornými spoločnosťami alebo profesiovými združeniami a poskytovateľmi, ak ďalej nie je ustanovené inak.

(4)	Sústavné vzdelávanie zdravotníckych pracovníkov, ktorí poskytujú záchrannú zdravotnú službu, zabezpečuje operačné stredisko záchrannej zdravotnej služby a poskytovateľ záchrannej zdravotnej služby.^14)

(5)	Kritériá a spôsob hodnotenia sústavného vzdelávania zdravotníckeho pracovníka podľa odsekov 3 a 4 ustanoví všeobecne záväzný právny predpis, ktorý vydá ministerstvo zdravotníctva.

PIATA  časť
KOMORY

Prvá hlava
Základné ustanovenia

§ 43	
Slovenská lekárska komora

(1)	Z doterajšej Slovenskej lekárskej komory) sa zriaďuje Slovenská lekárska komora podľa tohto zákona.

) 	Zákon č. 219/2002 Z.z. o povolaní lekára, o Slovenskej lekárskej komore, o povolaní zubného lekára, o Slovenskej komore zubných lekárov a o zmene a doplnení niektorých zákonov v znení zákona č. 445/2003 Z.z.

(2)	Slovenská lekárska komora združuje lekárov, ktorí sú jej členmi. 

(3)	Členom Slovenskej lekárskej komory sa môže stať lekár, ktorý vykonáva povolanie lekára,  ak požiada o zápis do zoznamu členov.

§ 44	
Slovenská komora zubných lekárov

(1)	Z doterajšej Slovenskej komory zubných lekárov^33) sa zriaďuje Slovenská komora zubných lekárov podľa tohto zákona.

(2)	Slovenská komora zubných lekárov združuje zubných lekárov, ktorí sú jej členmi. 

(3)	Členom Slovenskej komory zubných lekárov sa môže stať zubný lekár, ktorý vykonáva povolanie zubného lekára, ak požiada o zápis do zoznamu členov.

§ 45	
Slovenská lekárnická komora

(1)	Z doterajšej Slovenskej lekárnickej komory) sa zriaďuje Slovenská lekárnická komora podľa tohto zákona.

) 	Zákon č. 216/2002 Z.z. o povolaní lekárnika, o Slovenskej lekárnickej komore a o doplnení  zákona č. 140/1998 Z.z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní   (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z.z. o reklame v znení neskorších predpisov v znení zákona č. 445/2003 Z.z.

(2)	Slovenská lekárnická komora združuje farmaceutov, ktorí sú jej členmi. 

(3)	Členom Slovenskej lekárnickej komory sa môže stať farmaceut, ktorý vykonáva povolanie farmaceuta, ak požiada o zápis do zoznamu členov.

§ 46	
Slovenská komora sestier a pôrodných asistentiek

(1)	Z doterajšej Slovenskej komory sestier a pôrodných asistentiek) sa zriaďuje Slovenská komora sestier a pôrodných asistentiek podľa tohto zákona.

) 	Zákon č. 311/2002 Z.z. o povolaní sestry, o povolaní pôrodnej asistentky, o Slovenskej   komore sestier a pôrodných asistentiek a o zmene a doplnení zákona Slovenskej národnej rady č. 14/1992 Zb. o Slovenskej   komore stredných zdravotníckych pracovníkov a o Slovenskej komore zubných technikov v znení zákona č. 445/2003 Z.z.

(2)	Slovenská komora sestier a pôrodných asistentiek združuje sestry a pôrodné asistentky, ktoré sú jej členmi.

(3) Členom Slovenskej komory sestier a pôrodných asistentiek sa môže stať sestra, ktorá vykonáva povolanie sestry,  a pôrodná asistentka, ktorá vykonáva povolanie pôrodnej asistentky, ak požiadajú o zápis do zoznamu členov.

Druhá hlava
Spoločné ustanovenia

§ 47	
Postavenie komory

(1)	Komora je samosprávna stavovská organizácia, ktorá vykonáva svoju pôsobnosť na celom území Slovenskej republiky. 

(2)	Komora je právnická osoba so sídlom v Bratislave. 

(3)	Komora si môže zriadiť regionálne komory, ktorých činnosť upraví vnútorným predpisom komory.

§ 48	
Úlohy  komory

(1)	Komora plní najmä tieto základné úlohy:
a)	združuje zdravotníckych pracovníkov, ktorí sú jej členmi,
b)	chráni práva a záujmy svojich členov,
c)	poskytuje svojim členom bezplatné sprostredkovanie odborného, právneho a ekonomického poradenstva v súvislosti s výkonom zdravotníckeho povolania,
d)	sprostredkúva svojim členom v prípade potreby zastupovanie v konaní pred súdmi, orgánmi štátnej správy a územnej samosprávy vo veciach súvisiacich s výkonom zdravotníckeho povolania,
e)	zastupuje svojich členov v spoločných otázkach dotýkajúcich sa výkonu zdravotníckeho povolania,
f)	rieši podnety, návrhy a sťažnosti svojich členov v súvislosti s ich právami a povinnosťami vyplývajúcimi z tohto zákona,
g)	vedie zoznam svojich členov,
h)	vedie register zdravotníckych pracovníkov (ďalej len „register“) podľa príslušného zdravotníckeho povolania a zabezpečuje ich sústavné vzdelávanie,
i)	vydáva potvrdenia o zápise do registra,
j)	poskytuje údaje z registra ministerstvu zdravotníctva na účely štátnych štatistických zisťovaní,
k)	vydáva potvrdenia o výkone zdravotníckeho povolania na území Slovenskej republiky pre príslušné orgány členských štátov na účely výkonu zdravotníckeho povolania v inom členskom štáte; potvrdenie osvedčuje, že osoba na území Slovenskej republiky vykonávala zdravotnícke povolanie najmenej tri roky v posledných piatich rokoch pred vydaním potvrdenia, 
l)	zriaďuje, zlučuje, rozdeľuje a zrušuje svoje regionálne komory,
m)	rozhoduje o vydaní, dočasnom pozastavení a zrušení licencie (§  67 až 73),
n)	kontroluje dodržiavanie povinností členov komory (§ 51 ods. 2),
o)	rozhoduje o disciplinárnych opatreniach, (§ 64 až 66),
p)	spolupracuje so samosprávnym krajom pri tvorbe verejnej siete, ak je verejná sieť menšia ako minimálna sieť.

(2)	Komora ďalej
a)	spolupracuje s príslušným orgánom štátnej správy pri výkone dozoru nad dodržiavaním podmienok na prevádzkovanie zdravotníckych zariadení,
b)	spolupracuje s ministerstvom zdravotníctva, s profesiovými združeniami a občianskymi združeniami, odbornými spoločnosťami, vzdelávacími inštitúciami a s ďalšími právnickými osobami a fyzickými osobami v zdravotníctve vo veciach súvisiacich s výkonom zdravotníckeho povolania,
c)	zúčastňuje sa na tvorbe všeobecne záväzných právnych predpisov súvisiacich s výkonom zdravotníckeho povolania a s poskytovaním zdravotnej starostlivosti a služieb súvisiacich s poskytovaním zdravotnej starostlivosti,
d)	vydáva vnútorné predpisy komory,
e)	vydáva pre svojich členov stanoviská k etickým otázkam výkonu zdravotníckeho povolania,
f)	môže vykonávať podnikateľskú činnosť vo vlastnom mene v oblasti vzdelávania, vydávania odborných časopisov a publikácií na podporu plnenia svojich úloh a v súlade so svojím postavením,
g)	vykonáva ďalšie činnosti, ak to ustanovuje tento zákon.

(3)	Ak komora vydá vnútorný predpis týkajúci sa výkonu zdravotníckeho povolania v rozpore so všeobecne záväznými právnymi predpismi, ministerstvo zdravotníctva je oprávnené takýto vnútorný predpis  rozhodnutím zrušiť.

(4)	Proti rozhodnutiu podľa odseku 3 nie je prípustný opravný prostriedok; takéto rozhodnutie je preskúmateľné súdom.)

) 	§ 247 až 250k Občianskeho súdneho poriadku.

Členstvo v komore

§ 49	

(1)	Členstvo v komore vzniká zápisom do zoznamu členov alebo udelením čestného členstva v komore.

(2)	Člen komory je súčasne členom regionálnej komory podľa územnej pôsobnosti výkonu zdravotníckeho povolania, ak sa regionálna komora zriadila.

(3)	 Členstvo v komore je dobrovoľné.

(4)	Komora môže osobe, ktorá získala odbornú spôsobilosť na výkon zdravotníckeho povolania, nevykonáva zdravotnícke povolanie, ale významnou mierou prispela k rozvoju komory, udeliť čestné členstvo v komore.

(5)	S čestným členstvom v komore sa nespájajú práva a povinnosti podľa tohto zákona okrem práva na účasť na vzdelávacích aktivitách komory a na zhromaždeniach členov regionálnej komory, ako aj práva podávať návrhy a pripomienky k činnosti komory. 

(6)	Na občana  členského štátu, ktorý vykonáva zdravotnícke povolanie na území Slovenskej republiky ako usadená osoba (§ 30 ods. 2) alebo hosťujúca osoba (§ 30 ods. 3) a je členom komory, sa nevzťahuje povinnosť platiť členský príspevok [§ 51 ods. 2 písm. g)], ak preukáže, že platí členské príspevky rovnocennej stavovskej organizácii v inom členskom štáte, ktorej je členom.

§ 50	

(1) Komora zapíše do zoznamu členov do 30 dní odo dňa doručenia písomnej žiadosti zdravotníckeho pracovníka, ak 
a)	je odborne spôsobilý na výkon zdravotníckeho povolania,
b)	uhradil členský príspevok.

(2)	Komora vyčiarkne zo zoznamu členov zdravotníckeho pracovníka, ak
a)	písomne   požiadal   o vyčiarknutie   zo zoznamu členov,
b)	zomrel alebo bol vyhlásený za mŕtveho,
c)	bol vylúčený z komory (§ 64 ods. 2 písm. b) tretí bod).

§ 51	
Práva a povinnosti člena komory

(1)	Člen komory má právo
a)	voliť a byť volený do orgánov komory a do orgánov príslušnej regionálnej komory,
b)	využívať odborné, právne a ekonomické poradenstvo vo veciach výkonu zdravotníckeho povolania,
c)	využívať zastupovanie v konaní pred súdmi alebo inými orgánmi štátnej správy a územnej samosprávy vo veciach výkonu zdravotníckeho povolania,
d)	zúčastňovať sa na vzdelávacích aktivitách komory,
e)	na potvrdenie o zápise do registra, 
f)	požiadať o poskytnutie pôžičky alebo sociálnej výpomoci z finančných prostriedkov komory.

(2)	Člen komory je povinný
a)	vykonávať svoje zdravotnícke povolanie odborne, v súlade so všeobecne záväznými právnymi predpismi a s etickým kódexom, ktorý je ustanovený v prílohe č. 4, 
b)	spolupracovať pri zabezpečovaní verejnej siete, ak verejná sieť je menšia ako minimálna sieť,
c)	oboznamovať sa s vnútornými predpismi komory a dodržiavať ich,
d)	plniť úlohy vyplývajúce z členstva v komore,
e)	oznamovať zmeny údajov, ktoré sa dotýkajú jeho osoby alebo výkonu zdravotníckeho povolania,
f)	bez zbytočného odkladu oznámiť údaje na zápis do registra  a priebežne ich dopĺňať (§ 63),
g)	včas a riadne platiť členské príspevky, ak v tomto zákone nie je ustanovené inak.

(3)	Členský príspevok sa uhrádza podľa vnútorných predpisov komory a je príjmom komory. Členský príspevok za obdobie jedného roka nesmie byť vyšší ako polovica mesačnej minimálnej mzdy.)  

) 	§ 2 ods. 1 písm. b) zákona Národnej rady Slovenskej republiky č. 90/1996 Z. z. o minimálnej mzde v znení neskorších predpisov.

Orgány komory

§ 52	

Orgány komory sú:
a)	snem komory,
b)	rada komory,
c)	prezídium komory,
d)	prezident komory,
e)	disciplinárna komisia komory,
f)	kontrolný výbor komory.

§ 53	

(1) Funkčné obdobie členov orgánov komory je štvorročné. Tá istá osoba  môže byť zvolená za člena orgánu komory najviac v dvoch po sebe nasledujúcich obdobiach.

(2)	 Prezident komory a členovia orgánov komory vykonávajú svoje funkcie až do zvolenia nových členov orgánov komory, ak im členstvo nezanikne podľa tohto zákona skôr.

(3)	 Funkcie v orgánoch komory sú čestné, ak tento zákon neustanovuje inak; za výkon funkcie v orgánoch komory patrí len náhrada preukázaných výdavkov vzniknutých pri výkone funkcie podľa osobitného predpisu;) výšku náhrady schvaľuje snem komory.

) 	Zákon č. 283/2002 Z. z. o cestovných náhradách.

(4)	Spôsob voľby členov orgánov upraví komora volebným poriadkom.

(5)	Spôsob rokovania orgánov upraví komora rokovacím poriadkom.

(6)	Funkcia prezidentovi komory a členovi orgánov komory zaniká 
a) 	vzdaním sa funkcie,
b) 	stratou bezúhonnosti,
c) 	vylúčením z komory,
d) 	odvolaním,
e) 	smrťou alebo vyhlásením za mŕtveho.

(7)	Prezidenta komory a člena orgánu komory možno odvolať z funkcie podľa vnútorných predpisov komory. 

(8)	Funkcia prezidenta komory a funkcia člena orgánov komory sú nezlučiteľné s členstvom v orgánoch zdravotných poisťovní, orgánoch štátnej správy a územnej samosprávy.

(9)	Prezident komory a členovia orgánov komory sú povinní zachovávať mlčanlivosť o skutočnostiach, o ktorých sa dozvedeli v súvislosti s výkonom funkcie.

§ 54	
Snem komory

(1)	Snem komory je najvyšší orgán komory.

(2)	Snem komory najmä
a)	schvaľuje, mení a zrušuje vnútorné predpisy komory, ktorými sú najmä štatút, volebný poriadok, rokovací poriadok, hospodársky poriadok a disciplinárny poriadok,
b)	volí a odvoláva v tajných voľbách prezidenta komory a členov orgánov komory okrem prezídia komory,
c)	môže zriadiť, zlúčiť, rozdeliť a zrušiť a určiť počet regionálnych komôr,
d)	hodnotí činnosť rady komory, prezidenta komory, disciplinárnej komisie komory a kontrolného výboru komory,
e)	rozhoduje o funkciách, ktoré sa budú vykonávať na základe pracovnoprávneho vzťahu s  komorou,
f)	schvaľuje výšku náhrady výdavkov pri výkone funkcie členov orgánov komory,
g)	rozhoduje o všetkých veciach, ktoré si vyhradí.

(3)	Snem komory písomne zvoláva rada komory najmenej raz za kalendárny rok. Rada komory je povinná snem komory zvolať do dvoch mesiacov odo dňa doručenia žiadosti, ak o to písomne požiada aspoň tretina členov komory, prezident komory alebo kontrolný výbor komory.

(4)	Snem komory tvoria delegovaní členovia komory. Spôsob voľby delegátov určí komora volebným poriadkom.

(5)	Snem komory je schopný uznášať sa, ak je na ňom prítomná nadpolovičná väčšina všetkých delegátov. Na platnosť uznesenia snemu komory je potrebný súhlas nadpolovičnej väčšiny prítomných delegátov. Pri rozhodovaní o štatúte komory je na uznesenie potrebný súhlas dvoch tretín prítomných delegátov.

§ 55	
Rada komory 

(1)	Rada komory je riadiaci orgán komory v období medzi zasadnutiami snemu. Členov rady komory volí snem komory v súlade  s volebným poriadkom.

(2)	Rada komory
a)	volí a odvoláva členov prezídia komory a viceprezidenta komory,
b)	hodnotí činnosť prezídia komory a má právo vyžadovať správy o činnosti prezídia komory,
c)	schvaľuje návrh rozpočtu na kalendárny rok,
d)	schvaľuje vyhodnotenie hospodárenia komory za uplynulý rok,
e)	plní uznesenia snemu komory,
f)	rozhoduje o odvolaní proti rozhodnutiu disciplinárnej komisie o uložení disciplinárneho opatrenia,
g)	rozhoduje o všetkých otázkach dotýkajúcich sa činnosti komory okrem vecí vo výlučnej právomoci snemu komory alebo ktoré si snem vyhradil,
h)	podáva záväzný výklad vnútorných predpisov komory.

(3)	Členstvo v rade komory je nezlučiteľné s členstvom v kontrolnom výbore komory a v disciplinárnej komisii komory. 

§ 56	
Prezídium komory

(1)	Prezídium komory je výkonný orgán komory. Členov prezídia komory volí rada komory z členov rady komory v súlade s volebným poriadkom.

(2)	Prezídium komory
a)	zvoláva riadne zasadnutia rady komory,
b)	zvoláva mimoriadne zasadnutia rady komory, ak o to požiada aspoň pätina členov rady komory, prezident komory alebo kontrolný výbor komory,
c)	plní uznesenia snemu komory a rady komory,
d)	zapisuje zdravotníckych pracovníkov do zoznamu členov, 
e)	zapisuje zdravotníckych pracovníkov do registra podľa príslušného zdravotníckeho povolania a priebežne ho aktualizuje,
f)	dohliada na to, aby sa zdravotnícky pracovník zapísaný do registra vzdelával v tom istom čase len v jednom špecializačnom odbore alebo len v jednom certifikačnom odbore,
g)	hospodári s majetkom komory a zodpovedá za hospodárenie komory,
h)	rozhoduje o ďalších veciach podľa tohto zákona, ak o nich nerozhodujú iné orgány komory,
i)	zabezpečuje informačnú, dokumentačnú a publikačnú činnosť komory.

§ 57	
Prezident komory 

(1)	Prezident komory je štatutárny orgán komory. Prezidenta komory volí snem komory v súlade s volebným poriadkom. Prezident komory je pri výkone funkcie viazaný rozhodnutiami orgánov komory príslušných na rozhodovanie v danej veci.

(2)	Prezident komory
a) 	zastupuje komoru a koná za komoru navonok,
b) 	zvoláva a vedie zasadnutia prezídia komory,
c) 	vedie zasadnutia rady komory,
d) 	predsedá zasadnutiam snemu komory.

(3)	Prezidenta komory v čase neprítomnosti zastupuje v rozsahu jeho práv a povinností viceprezident komory. Prezident komory môže poveriť viceprezidenta, aby ho zastupoval aj v iných prípadoch v rozsahu jeho práv a povinností. Počet viceprezidentov stanoví štatút komory.

§ 58	
Disciplinárna komisia komory 

(1)	Disciplinárna komisia komory je etický a disciplinárny orgán komory. Členov disciplinárnej komisie komory volí snem komory v súlade s volebným poriadkom.

(2)	Disciplinárna komisia komory
a)	vykonáva disciplinárnu právomoc v súlade s týmto zákonom a disciplinárnym poriadkom,
b)	volí a odvoláva predsedu zo svojich členov, ktorý riadi činnosť disciplinárnej komisie komory.

§ 59	
Kontrolný výbor komory 

(1)	Kontrolný výbor komory je kontrolný orgán komory. Členov kontrolného výboru komory volí snem komory v súlade s volebným poriadkom.

(2)	Kontrolný výbor komory
a)	kontroluje činnosť komory,
b)	kontroluje plnenie uznesení snemu komory a rozhodnutí rady komory,
c)	kontroluje hospodárenie komory,
d)	kontroluje činnosť prezídia komory,
e)	kontroluje činnosť regionálnych komôr v oblasti dodržiavania vnútorných predpisov komory a rozhodnutí orgánov komory,
f)	rozhoduje o sťažnostiach) a v prípade opodstatnenosti sťažnosti podáva návrh na začatie disciplinárneho konania,

) 	Zákon č. 152/1998 Z. z. o sťažnostiach.

g)	volí a odvoláva predsedu zo svojich členov, ktorý riadi činnosť kontrolného výboru komory,
h)	podáva odvolanie proti rozhodnutiu disciplinárnej komisie komory o uložení disciplinárneho opatrenia.

§ 60	
Hospodárenie a majetok komory

(1)	Komora samostatne spravuje svoj majetok a hospodári na základe rozpočtu schváleného na príslušný kalendárny rok.

(2)	Ak rozpočet na príslušný kalendárny rok nebol schválený do 31. decembra bežného roka, spravuje sa hospodárenie komory posledným schváleným rozpočtom. 

(3)	Pravidlá hospodárenia upravuje hospodársky poriadok komory.

(4)	Majetok komory tvoria hnuteľné veci a nehnuteľné veci, ktoré sú vo vlastníctve komory, príjmy z členských príspevkov, peňažných pokút, darov, dotácií a z iných príjmov získaných v súlade so všeobecne záväznými právnymi predpismi.

Tretia hlava
Registrácia

§ 61	
Úvodné ustanovenia

(1)	Registrácia je zapísanie zdravotníckeho pracovníka do registra a vydanie potvrdenia o registrácii.

(2)	Slovenská komora lekárov (§ 43) registruje zdravotníckych pracovníkov, ktorí vykonávajú povolanie lekára, verejného zdravotníka, fyzioterapeuta, logopéda, psychológa, liečebného pedagóga a špeciálneho pedagóga.

(3)	Slovenská komora zubných lekárov (§ 44) registruje zdravotníckych pracovníkov, ktorí vykonávajú povolanie zubného lekára.

(4)	Slovenská lekárnická komora (45) registruje zdravotníckych pracovníkov, ktorí vykonávajú povolanie farmaceuta a farmaceutického laboranta.

(5)	Slovenská komora sestier a pôrodných asistentiek (§ 46) registruje    zdravotníckych pracovníkov, ktorí vykonávajú povolanie sestry, pôrodnej asistentky, technika laboratórnej medicíny, medicínsko-technického laboranta, zdravotníckeho laboranta, rádiologického asistenta, zdravotníckeho záchranára, dentálnej hygieničky, asistenta hygieny a epidemiológie, asistenta výživy, maséra, sanitára, zdravotníckeho asistenta, optometristu, zubného technika, očného optika, ortopedického technika, biológa, fyzika, chemika a elektrotechnika.

(6)	Registrácia sa nevzťahuje na občana členského štátu, ktorý je hosťujúcou osobou (§ 30 ods. 3).

§ 62	
Postup pri registrácii

(1)	Komora zapíše zdravotníckeho pracovníka do registra do 10 dní od doručenia oznámenia zdravotníckeho pracovníka a vydá mu potvrdenie o registrácii.
 
(2)	Oznámenie podľa odseku 1 musí obsahovať
a)	meno, priezvisko, titul, údaj o štátnom občianstve, 
b)	miesto trvalého pobytu; ak je miesto trvalého pobytu mimo územia Slovenskej republiky, aj miesto prechodného pobytu na území Slovenskej republiky,
c)	údaj o zdravotníckom povolaní (§ 27),
d)	údaj o zamestnávateľovi alebo inom spôsobe výkonu zdravotníckeho povolania (§ 3 ods. 4),
e)	údaje o odbornej spôsobilosti (§ 33), 
f)	údaje o ďalšom vzdelávaní (§ 39), ak je osoba zaradená do ďalšieho vzdelávania, dátum, odkedy sa zdravotnícky pracovník vzdeláva, názov a sídlo
1.	vzdelávacej inštitúcie, na ktorej zdravotnícky pracovník získava odbornú spôsobilosť na výkon špecializovaných pracovných činností alebo odbornú spôsobilosť na výkon certifikovaných pracovných činností a dĺžku trvania špecializačného štúdia alebo certifikačnej prípravy,
2.	poskytovateľa, u ktorého osoba vykonáva zdravotné výkony potrebné na získanie diplomu o špecializácii alebo certifikátu,
g)	údaj o sústavnom vzdelávaní (§ 42),
h)	údaj o doterajšej praxi.

(3)	K oznámeniu podľa odseku 2 zdravotnícky pracovník priloží overené kópie dokladov uvedených v odseku 2 písm. e), g) a h), potvrdenie vzdelávacej inštitúcie a poskytovateľa podľa odseku 2 písm. f) a doklad o zaplatení registračného poplatku; ak ide o cudzinca dokladom podľa odseku 2 písm. e) je overená kópia dokladu o uznaní vzdelania (§ 40). 

(4)	Registračný poplatok je 200 Sk a je príjmom komory, ktorá zdravotníckeho pracovníka registruje  (§ 61 ods. 2 až 5).

(5)	Komora priebežne aktualizuje register podľa údajov oznamovaných zdravotníckymi pracovníkmi.

§ 63	
Register zdravotníckych pracovníkov

(1)	Register je zoznam zdravotníckych pracovníkov vedený podľa zdravotníckeho povolania. Register obsahuje 
a)	dátum registrácie,
b)	registračné číslo,
c)	údaje, ktoré sú súčasťou oznámenia podľa § 62 ods. 2,
d)	ďalšie oznamované údaje.

(2)	Súčasťou registra sú doklady uvedené v § 62 ods. 3.

(3)	Na zhromažďovanie, uchovávanie a poskytovanie údajov z  registra sa vzťahujú ustanovenia osobitného predpisu.^24)

(4)	Členovia orgánov príslušnej komory a jej zamestnanci sú povinní zachovávať mlčanlivosť o skutočnostiach, o ktorých sa dozvedeli v súvislosti s vedením registra.

Štvrtá hlava
Disciplinárne opatrenia a disciplinárne konanie

§ 64	
Disciplinárne opatrenia

(1)	Disciplinárne previnenie člena komory je porušenie povinností ustanovených v §  51 ods. 2.

(2)	Za disciplinárne previnenie možno členovi komory uložiť niektoré z týchto disciplinárnych opatrení:
a)	za porušenie povinností uvedených v § 51 ods. 2 písm. c), d) a g)
1.	písomné napomenutie za prvé porušenie niektorej z týchto povinností od vzniku členstva v komore alebo
2.	pokutu až do 10 000 Sk za opakované porušenie niektorej z týchto povinností,
b)	za porušenie povinností pri výkone povolania podľa § 51 ods. 2 písm. a) a b) 
1.	pokutu od 50 000 Sk do 100 000 Sk za prvé porušenie niektorej z týchto povinností od vzniku členstva v komore,
2.	podmienečné vylúčenie z komory až na dva roky za opakované porušenie jednej z týchto povinností,
3.	vylúčenie z komory, ak člen komory porušil povinnosť, za ktorej porušenie sa mu v minulosti uložilo disciplinárne opatrenie podľa písmena b) druhého bodu, 
c)	za porušenie oznamovacej povinnosti podľa § 51 ods. 2 písm. e) a f)
1.	písomné napomenutie za prvé porušenie tejto povinnosti od vzniku členstva v komore; písomné napomenutie obsahuje aj lehotu na splnenie oznamovacej povinnosti,
2.	 pokutu až do 10 000 Sk za nesplnenie oznamovacej povinnosti v lehote ustanovenej podľa písmena c) prvého bodu.

Disciplinárne konanie

§ 65	

(1)	Disciplinárne konanie sa začína na návrh kontrolného výboru komory (§ 59); ak ide o porušenie povinnosti podľa § 51 ods. 2 písm. a) aj na návrh úradu pre dohľad.)

) 	§ 50 ods. 2 písm. d) zákona č. …/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.

(2)	Návrh na začatie disciplinárneho konania možno podať do troch mesiacov odo dňa, keď sa kontrolný výbor komory, alebo úrad pre dohľad dozvedel o disciplinárnom previnení, najneskôr do troch rokov odo dňa, keď sa člen komory disciplinárne previnil.

§ 66	

(1)	O uložení disciplinárneho opatrenia podľa § 64 rozhoduje v prvom stupni disciplinárna komisia komory (§ 58).

(2)	Disciplinárna komisia komory je povinná o veci rozhodnúť do 30 dní odo dňa začatia konania, v obzvlášť zložitých prípadoch do 60 dní od začatia konania. Ak nemožno vzhľadom na povahu veci rozhodnúť ani v tejto lehote, môže ju primerane predĺžiť rada komory. O predĺžení lehoty je rada komory povinná písomne informovať člena komory. 

(3)	Ak disciplinárna komisia komory o veci nerozhodne v ustanovenej lehote, člen komory, o ktorého disciplinárnom previnení sa rozhoduje, a kontrolný výbor komory sú oprávnení požiadať radu komory o rozhodnutie pre nečinnosť disciplinárnej komisie komory. Proti rozhodnutiu rady komory sa odvolanie podáva prezídiu komory, ktorý o veci rozhodne ako odvolací orgán.

(4)	Oprávnenie podľa odseku 3 sa vzťahuje aj na úrad pre dohľad, ak ide rozhodovanie vo veci uloženia disciplinárneho opatrenia za porušenie povinnosti člena komory podľa § 51 ods. 2 písm. a).

(5)	Proti rozhodnutiu disciplinárnej komisie komory o uložení disciplinárneho opatrenia môže podať odvolanie dotknutý člen komory a kontrolný výbor komory; ak ide o rozhodnutie vo veci o uložení disciplinárneho opatrenia za porušenie povinnosti podľa § 51 ods. 2 písm. a) aj úrad pre dohľad. 

(6)	O odvolaní podľa odseku 5 rozhoduje rada komory (§ 55). 

(7)	Podrobnosti o disciplinárnom konaní vrátane doručovania a spôsobu vykonania písomného napomenutia, ako aj vylúčenia z komory, upravuje disciplinárny poriadok komory.

(8)	Ak právoplatné rozhodnutie o uložení pokuty nebolo dobrovoľne splnené, možno ho vykonať v konaní o výkon rozhodnutia podľa osobitných predpisov.)

) 	§ 251 až  351 Občianskeho súdneho poriadku.
    	Zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.

(9)	Komora oznámi disciplinárne opatrenie uložené členovi komory, ktorý je občanom členského štátu, za disciplinárne previnenie podľa § 64 ods. 2 písm. b) druhého bodu a tretieho bodu rovnocennej organizácii daného členského štátu.

(10)	Komora pri postupe podľa odseku 9 zabezpečí ochranu osobných údajov podľa osobitného predpisu.^24)

Piata hlava
Licencie 

§ 67	
Vydávanie licencií

(1)	Licencie sa vydávajú 
a)	na výkon samostatnej zdravotníckej praxe (§ 10) zdravotníckym pracovníkom v povolaní lekár, sestra a pôrodná asistentka,
b)	na výkon zdravotníckeho povolania [(§ 3 ods. 1 písm. a)]  zdravotníckym pracovníkom v povolaní lekár, zubný lekár, farmaceut, sestra a pôrodná asistentka.

(2)	Slovenská lekárska komora vydáva licencie zdravotníckemu pracovníkovi v povolaní lekár.

(3)	Slovenská komora zubných lekárov vydáva licencie zdravotníckemu pracovníkovi v  v povolaní zubný lekár.

(4)	Slovenská komora lekárnikov vydáva licencie zdravotníckemu pracovníkovi v  v povolaní farmaceut.

(5)	Slovenská komora sestier a pôrodných asistentiek vydáva licencie zdravotníckemu pracovníkovi v povolaní sestra, v povolaní pôrodná asistentka a v povolaní ortopedický technik.

§ 68	
Podmienky na vydanie licencie

(1)	Komora vydá licenciu zdravotníckemu pracovníkovi, ak 
a)	má spôsobilosť na právne úkony v celom rozsahu,
b)	je zdravotne spôsobilý (§ 32),
c)	je odborne spôsobilý (§ 33),
d)	je bezúhonný (§ 38),
e)	má odbornú prax päť rokov,
f)	je zapísaný v registri (§ 63).

(2)	Podmienkou na vydanie licencie je aj dôveryhodnosť zdravotníckeho pracovníka.

(3)	Dôveryhodný na účely vydania licencie podľa tohto zákona je zdravotnícky pracovník, ktorý dva roky pred podaním žiadosti o vydanie licencie nemal zrušenú licenciu z dôvodov ustanovených v § 73 ods. 1 písm. c) až g).

(4)	Podmienky na vydanie licencie podľa odseku 1 musia byť splnené po celý čas platnosti licencie.

§ 69	
Žiadosť o vydanie licencie 

(1)	Žiadosť o vydanie licencie podáva fyzická osoba (ďalej len „žiadateľ o licenciu“) príslušnej komore.

(2)	Žiadateľ o licenciu v žiadosti o vydanie licencie uvedie
a)	meno a priezvisko, titul, dátum narodenia, údaj o štátnom občianstve,
b)	miesto trvalého pobytu; ak je miesto trvalého pobytu mimo územia Slovenskej republiky, aj miesto prechodného pobytu na území Slovenskej republiky,
c)	údaj o odbornej spôsobilosti,
d)	údaj o špecializačnom odbore, v ktorom sa bude poskytovať zdravotná starostlivosť,
e)	údaj o doterajšej odbornej praxi,
f)	rozsah poskytovanej zdravotnej starostlivosti v inom členskom štáte, ak osoba, ktorá bude vykonávať zdravotnícke povolanie na území Slovenskej republiky, bude súbežne vykonávať zdravotnícke povolanie aj v inom členskom štáte; ak ide o cudzinca, vo forme čestného vyhlásenia, 
g)	miesto výkonu samostatnej zdravotníckej praxe [§ 67 ods. l písm. a)] alebo miesto výkonu zdravotníckeho povolania [§ 67 ods. l písm. b)].

(3)	K žiadosti podľa odseku 2 žiadateľ o licenciu doloží
a)	doklady o získanej odbornej spôsobilosti a o doterajšej praxe; ak ide o cudzinca doklad o uznaní odbornej spôsobilosti (§ 35),
b)	doklad o zdravotnej spôsobilosti,
c)	doklad o bezúhonnosti, ktorým je odpis registra trestov.^30)

(4)	Za doklady uvedené v odseku 3 písm. b) a c)  sa u cudzinca považujú doklady vydané v inom členskom štáte, ktoré obsahom zodpovedajú dokladom vydávaným v Slovenskej republike. Doklady uvedené v odseku 3 písm. b) a c) nesmú byť staršie ako tri mesiace od ich vydania. Doklady uvedené v odseku 3 musia byť predložené spolu s úradne osvedčeným prekladom do štátneho jazyka.

§ 70	
Vydanie licencie

(1)	Komora vydá licenciu rozhodnutím, ak žiadateľ o licenciu preukázal splnenie podmienok na vydanie licencie (§ 68).

(2)	Licencia sa vydáva na neurčitú dobu a nemožno ju previesť na inú fyzickú osobu. 

(3)	Za vydanie licencie sa uhrádza poplatok vo výške ustanovenej v prílohe č. 5.

§ 71	
Zmena údajov v licencii

(1)	Komora vyznačí na základe oznámenia držiteľa licencie zmenu údajov uvedených v licencii, ak ide o zmenu mena, priezviska a miesta trvalého pobytu alebo prechodného pobytu. 

(2)	Zmeny údajov uvedené v odseku 1 nevyžadujú vydanie nového rozhodnutia; komora vyznačí v licencii takéto zmeny údajov do 15 dní od ich oznámenia. Súčasťou oznámenia je doklad o zmene údaju.

§ 72	
Dočasné pozastavenie licencie

(1)	Komora dočasne pozastaví licenciu, ak držiteľ licencie  
a)	požiada o dočasné pozastavenie licencie,
b)	stratil zdravotnú spôsobilosť,
c)	porušil povinnosť sústavne sa vzdelávať,
d)	prerušil výkon zdravotníckeho povolania na dobu dlhšiu ako štyri roky v priebehu posledných piatich rokov,
e)	má zákaz výkonu zdravotníckeho povolania.^19)

(2)	Komora môže dočasne pozastaviť licenciu, ak držiteľ licencie porušil niektorú z povinností podľa  § 78 ods. 1 písm. a), b) a c), a to aj na návrh úradu pre dohľad.) 

) 	§ 50 ods. 2 písm. c) zákona č. …/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.

(3)	Komora môže dočasne pozastaviť licenciu
a)	na základe žiadosti držiteľa licencie podľa odseku 1 písm. a) najviac na jeden rok,
b)	z dôvodu podľa odseku 1 písm. e) najviac na čas zákazu výkonu zdravotníckeho povolania.

(4)	Súčasťou rozhodnutia o dočasnom pozastavení licencie je aj lehota 
a)	na preškolenie (§ 34), ak sa licencia dočasne pozastavila podľa odseku 1 písm. d),
b)	na odstránenie zistených nedostatkov, ak sa licencia dočasne pozastavila podľa odseku 2.

(5)	V rozhodnutí o dočasnom pozastavení licencie podľa odseku 1 písm. c) až e) komora uvedie, aké odborné vedomosti a praktické zručnosti je držiteľ licencie povinný si obnoviť alebo doplniť.

§ 73	
Zrušenie  licencie

(1)	Komora zruší licenciu, ak držiteľ licencie 
a)	požiada o zrušenie licencie najmenej dva kalendárne mesiace pred ním navrhnutým dňom zrušenia licencie ,
b)	prestal spĺňať podmienky ustanovené na vydanie licencie (§ 68),
c)	získal licenciu na základe nepravdivých údajov,
d)	závažným spôsobom alebo opakovane porušil povinnosti ustanovené týmto zákonom,
e)	neodstránil nedostatky v lehote určenej v rozhodnutí o dočasnom pozastavení licencie,
f)	mal uložené disciplinárne opatrenie podľa § 64 ods. 2 písm. b) tretieho bodu,
g)	mal opakovane uložené disciplinárne opatrenie podľa § 64 ods. 2 písm. b) druhého bodu. 

(2)	Komora zruší licenciu z dôvodu ustanoveného v odseku 1 písm. d) aj na návrh úradu pre dohľad.^42)

(3)	Ak komora zrušila licenciu z dôvodov ustanovených v odseku 1 písm. c) až g), môže vydať novú licenciu najskôr po uplynutí dvoch rokov od nadobudnutia právoplatnosti rozhodnutia o zrušení licencie.

§ 74	
Zánik platnosti licencie

Platnosť licencie zaniká smrťou fyzickej osoby alebo vyhlásením za mŕtveho.

Druhá hlava
Konanie o vydanie licencie, dočasné pozastavenie licencie a zrušenie licencie

§ 75	

(1)	Na konanie v prvom stupni je príslušná komora. 

(2)	Na konanie v druhom stupni je príslušné ministerstvo zdravotníctva.

§ 76	

Príslušná komora konanie preruší aj vtedy, ak v rámci konania o vydanie licencie cudzincovi, ktorý je občanom členského štátu, požiadala iný členský štát o prešetrenie skutočnosti, ktorá vznikla na území tohto členského štátu a ktorá môže ovplyvniť rozhodnutie o vydaní licencie; konanie môže prerušiť najviac na tri mesiace.

§ 77	

(1)	Právoplatné rozhodnutie o vydaní licencie na výkon samostatnej zdravotníckej praxe, právoplatné rozhodnutie o dočasnom pozastavení licencie na výkon samostatnej zdravotníckej praxe a právoplatné rozhodnutie o zrušení licencie na výkon samostatnej zdravotníckej praxe doručuje orgán príslušný na rozhodnutie v prvom stupni (§ 75 ods. 1) aj 
a)	daňovému orgánu príslušnému podľa miesta trvalého pobytu fyzickej osoby, alebo ak ide o cudzinca, ktorý nemá na území Slovenskej republiky trvalý pobyt, príslušnému podľa miesta prechodného pobytu, 
b)	ministerstvu zdravotníctva, a to aj v elektronickej podobe,
c)	Štatistickému úradu Slovenskej republiky, 
d)	úradu pre dohľad, 
e)	zdravotným poisťovniam,
f)	obci  a samosprávnemu kraju príslušnému podľa miesta trvalého pobytu, alebo ak ide o cudzinca, ktorý nemá na území Slovenskej republiky trvalý pobyt, príslušnému podľa miesta prechodného pobytu.

(2)	Právoplatné rozhodnutie o vydaní licencie na výkon zdravotníckeho povolania, právoplatné rozhodnutie o dočasnom pozastavení licencie na výkon zdravotníckeho povolania a právoplatné rozhodnutie o zrušení licencie na výkon zdravotníckeho povolania doručuje orgán príslušný na rozhodnutie v prvom stupni (§ 75 ods. 1) aj 
a)	orgánom a inštitúciám podľa odseku 1 písm. a) až e),
b)	obci a samosprávnemu kraju príslušnému podľa miesta výkonu zdravotníckeho povolania.

(3)	Výrok právoplatného rozhodnutia o vydaní licencie, o dočasnom pozastavení licencie a o zrušení licencie uverejňuje ministerstvo zdravotníctva vo Vestníku Ministerstva zdravotníctva Slovenskej republiky; ministerstvo zdravotníctva môže uverejniť aj odôvodnenie výroku alebo jeho časti, ak to považuje za účelné.

ŠIESTA ČASŤ
POVINNOSTI  POSKYTOVATEĽA 
A ZDRAVOTNÍCKEHO PRACOVNÍKA

§ 78	
Povinnosti  poskytovateľa

(1)	Poskytovateľ je povinný
a)	poskytovať zdravotnú starostlivosť v súlade s osobitným predpisom,^1)
b)	poskytnúť bez zbytočného odkladu každej osobe neodkladnú zdravotnú starostlivosť a na pokyn operačného strediska záchrannej zdravotnej služby poskytnúť súčinnosť poskytovateľovi záchrannej zdravotnej služby,^14)
c)	bez zbytočného odkladu prevziať osobu od poskytovateľa záchrannej zdravotnej služby,^14) ak ide o poskytovateľa ústavnej zdravotnej starostlivosti,
d)	pri poskytnutí neodkladnej zdravotnej starostlivosti 
1.	poistencovi, ktorý nezaplatil príslušnej zdravotnej poisťovni preddavok na poistné za tri mesiace v príslušnom kalendárnom roku, nedoplatok za poistné  alebo úhradu za zdravotnú starostlivosť,)

) 	§ 9 ods. 2 zákona č. .../2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov.

2.	poistencovi, ktorý nemá podanú prihlášku) a

) 	§ 9 ods. 3 zákona č. .../2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov.

3.	poistencovi, s ktorého príslušnou zdravotnou poisťovňou nemá uzatvorenú zmluvu o poskytovaní zdravotnej starostlivosti)

) 	§ 8 ods. 3 zákona č. .../2004  Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov.

bez zbytočného odkladu vyžiadať si od zdravotnej poisťovne, ktorá uhrádza neodkladnú zdravotnú starostlivosť podľa osobitného predpisu) potvrdenie skutočnosti, či ide o neodkladnú starostlivosť; žiadosť musí mať písomnú formu; za jej doručenie sa považuje aj doručenie faxom alebo elektronickou poštou,

) 	§ 9 ods. 2 a 3 zákona č. .../2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov.
§ 8 ods. 3 zákona č. .../2004  Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov.

e)	prevádzkovať zdravotnícke zariadenie v súlade s požiadavkami na jeho personálne zabezpečenie a materiálno-technické vybavenie,
f)	viditeľne označiť druh zdravotníckeho zariadenia (§ 7 ods. 2 a 3), jeho odborné zameranie, obchodné meno alebo meno a priezvisko držiteľa povolenia, u právnickej osoby aj meno a priezvisko odborného zástupcu; označenie musí byť v štátnom jazyku,
g)	umiestniť na viditeľnom mieste zoznam zdravotných poisťovní, s ktorými má uzavretú zmluvu o poskytovaní zdravotnej starostlivosti;^11) ak ide o zdravotnícke zariadenie, v ktorom sa poskytuje ambulantná zdravotná starostlivosť, aj obcou schválené ordinačné hodiny, 
h)	umiestniť na viditeľnom mieste cenník zdravotných výkonov uskutočňovaných na žiadosť osoby, 
i)	informovať vopred osobu, jej zákonného zástupcu alebo osobu blízku^18) o rozsahu a podmienkach ním poskytovanej zdravotnej starostlivosti a o tom, či má uzavretú zmluvu o poskytovaní zdravotnej starostlivosti^11) so zdravotnou poisťovňou, v ktorej je táto osoba verejne zdravotne poistená podľa osobitného predpisu,)

) 	Zákon č. .../2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov.

j)	bezodkladne písomne informovať osobu o odstúpení od dohody o poskytovaní zdravotnej starostlivosti a o dôvodoch odstúpenia od tejto dohody,)

) 	§ 12 ods. 7 zákona č. …/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.

k)	zabezpečiť zastupovanie v rozsahu povolenia počas dočasnej neprítomnosti  a súčasne na viditeľnom mieste bezodkladne uviesť poskytovateľa, ktorý vykonáva zastupovanie; uvedené sa nevzťahuje na poskytovateľa ústavnej zdravotnej starostlivosti,
l)	oznámiť spôsobom v mieste obvyklým dočasné pozastavenie alebo skončenie poskytovania zdravotnej starostlivosti, 
m)	viesť zdravotnú dokumentáciu podľa osobitného predpisu,)

) 	§  19 až 21 zákona č. ..../2004 Z. z. o zdravotnej starostlivosti,  službách súvisiacich s poskytovaním zdravotnej starostlivosti a o zmene a doplnení niektorých zákonov.

n)	spracúvať, poskytovať a sprístupňovať údaje zo zdravotnej dokumentácie podľa osobitného predpisu,) 

) 	§ 18  a § 24 a 25 zákona č. ..../2004 Z. z. o zdravotnej starostlivosti,  službách súvisiacich s poskytovaním zdravotnej starostlivosti a o zmene a doplnení niektorých zákonov.

o)	uchovávať zdravotnú dokumentáciu a odovzdať ju v prípadoch ustanovených osobitným predpisom,)

) 	§ 22 a 23 zákona č. ..../2004 Z. z. o zdravotnej starostlivosti,  službách súvisiacich s poskytovaním zdravotnej starostlivosti a o zmene a doplnení niektorých zákonov.

p)	vydať osobe doklad o výške úhrady, ktorú uhrádza osoba za poskytnutú zdravotnú starostlivosť a službu súvisiacu s poskytovaním zdravotnej starostlivosti, 
q)	spracúvať a predkladať ministerstvu zdravotníctva údaje v rozsahu ustanovenom osobitným predpisom,) 

) 	§ 45 ods. 7 písm. c) zákona č. ..../2004 Z. z. o zdravotnej starostlivosti,  službách súvisiacich s poskytovaním zdravotnej starostlivosti a o zmene a doplnení niektorých zákonov.

r)	povoliť vstup orgánu príslušnému na výkon dozoru podľa tohto zákona a revíznym lekárom zdravotných poisťovní^4) do zdravotníckeho zariadenia,  
s)	nepretržite zabezpečovať systém kvality podľa požiadaviek tohto zákona,
t)	uplatňovať efektívnu liekovú politiku,
u)	uzavrieť zmluvu o poistení zodpovednosti za škodu) spôsobenú osobám v súvislosti s poskytovaním zdravotnej starostlivosti; poistenie musí trvať po celý čas, počas ktorého je poskytovateľ oprávnený poskytovať zdravotnú starostlivosť.

)  	§ 790 písm. c) Občianskeho zákonníka.

(2)	Poskytovateľ je ďalej povinný bezodkladne oznamovať prokurátorovi, vyšetrovateľovi alebo policajnému orgánu
a)	dokonané samovraždy, samovražedné pokusy a prípady, v ktorých je dôvodné podozrenie, že na poškodení zdravia alebo smrti mohla mať účasť iná osoba,
b)	podozrenie na týranie alebo zneužívanie maloletej osoby alebo inej osoby, ktorá nie je spôsobilá na právne úkony, alebo ktorej spôsobilosť na právne úkony bola obmedzená,
c)	prijatie osoby do zariadenia ústavnej zdravotnej starostlivosti, ktorej totožnosť nemožno zistiť alebo ktorá je zranená strelnou zbraňou alebo inou zbraňou,
d)	opustenie zdravotníckeho zariadenia bez súhlasu poskytovateľa osobou, ktorá vzhľadom na svoj zdravotný stav ohrozuje seba alebo svoje okolie, opustí zdravotnícke zariadenie bez súhlasu poskytovateľa.

(3)	Povinnosti podľa odseku 1 písm. c), e), f), g), h), k), r) a s)  a odseku 2 písm. c) a d) sa nevzťahujú na držiteľa  licencie na výkon samostatnej zdravotníckej praxe [§ 67 ods. 1 písm. a)] a držiteľa oprávnenia podľa osobitného predpisu.^9) 

(4)	Povinnosti podľa odseku 1 písm. g), h) a k) sa vzťahujú na držiteľa licencie na výkon samostatnej zdravotníckej praxe [§ 67 ods. 1 písm. a)] a držiteľa oprávnenia podľa osobitného predpisu^9) primerane.

(5)	Povinnosti pri poskytovaní lekárenskej starostlivosti upravuje osobitný predpis.^8)

§ 79	
Povinnosti zdravotníckeho pracovníka

(1)	Zdravotnícky pracovník je povinný
a)	poskytovať bez meškania prvú pomoc každému, ak by bez takejto pomoci bol ohrozený  jeho život alebo bolo ohrozené jeho zdravie, a ak je to nevyhnutné, zabezpečiť podľa potreby ďalšiu odbornú zdravotnú starostlivosť,
b)	sústavne sa vzdelávať, 
c)	oznámiť údaje na zápis do registra a oznamovať zmenu údajov (§ 62 ods. 2),
d)	vykonávať svoje zdravotnícke povolanie odborne, v súlade so všeobecne záväznými právnymi predpismi a s etickým kódexom [§ 51 ods. 2 písm. a)]. 

(2)	Zdravotnícky pracovník je povinný zachovávať mlčanlivosť o skutočnostiach, o ktorých sa dozvedel v súvislosti s výkonom svojho povolania.

(3)	Povinnosti mlčanlivosti môže zdravotníckeho pracovníka zbaviť iba osoba, ktorej  sa skutočnosti týkajú, alebo orgán príslušný na vydanie povolenia  a  to  na žiadosť  orgánov  činných  v  trestnom  konaní  a  súdov.

(4)	Povinná mlčanlivosť sa neporuší postúpením zdravotnej dokumentácie medzi lekármi poskytujúcimi zdravotnú starostlivosť, ako aj v ďalších  prípadoch ustanovených osobitným predpisom.)

) 	§ 24 a 25 zákona č. ..../2004 Z. z. o zdravotnej starostlivosti, o službách súvisiacich s poskytovaním zdravotnej starostlivosti a o zmene a doplnení niektorých zákonov.

(5)	Povinná mlčanlivosť sa neporuší ani informovaním
a)	zdravotníckeho pracovníka, ak rozsah poskytovanej informácie nepresahuje rámec informácií, ktoré zdravotnícky pracovník nevyhnutne potrebuje na riadne plnenie úloh pri poskytovaní zdravotnej starostlivosti,
b)	členov a pracovníkov komôr pri vykonávaní tých právomocí a v takom  rozsahu, ktoré im priznáva tento zákon.

(6)	Povinnosť oznamovať určité skutočnosti uložené zdravotníckemu pracovníkovi osobitnými predpismi) týmto nie je dotknutá. Ten, komu sa skutočnosti oznamujú, je  povinný zachovávať o nich mlčanlivosť.

) 	Napríklad zákon  Národnej  rady  Slovenskej  republiky č. 154/1994 Z. z. o matrikách v znení neskorších predpisov.

SIEDMA ČASŤ
DOZOR a SANKCIE

§ 80	

(1)	Dozor nad dodržiavaním povinností ustanovených týmto zákonom vykonáva 
a)	orgán príslušný na vydanie povolenia (§ 11), ak ide o dodržiavanie povinností držiteľmi povolení podľa tohto zákona,
b)	komora príslušná na vydanie licencie (§ 67 ods. 2 až 5), ak ide o dodržiavanie povinností 
1.	držiteľmi licencií podľa tohto zákona,
2.	členmi komory,
c)	komora príslušná na  registráciu zdravotníckych pracovníkov (§ 61 ods. 2 až 5), ak ide o dodržiavanie povinností ustanovených v § 79 ods. 1 písm. c) zdravotníckymi pracovníkmi.

(2)	Orgán príslušný na vydanie povolenia a komora príslušná na vydanie licencie sú oprávnení za podmienok ustanovených týmto zákonom
a)	ukladať pokuty (§ 81),
b)	dočasne pozastaviť povolenie alebo licenciu (§18 a 72), 
c)	zrušiť povolenie alebo licenciu (§ 19 a 73),
d)	ukladať disciplinárne opatrenia (§ 64).

(3)	Pri ukladaní sankcií orgán príslušný na vydanie povolenia a komora príslušná na vydanie licencie prihliadajú najmä povahu porušenej povinnosti, spôsob konania alebo opomenutia, mieru zavinenia, dĺžku a dôsledky porušenia povinnosti alebo inú priťažujúcu okolnosť.

(4)	Úrad pre dohľad je oprávnený podať návrh na uloženie sankcií podľa odseku 2 orgánu príslušnému na vydanie povolenia a komore a podať návrh na pozastavenie alebo zrušenie oprávnenia orgánu príslušnému na vydanie oprávnenia podľa osobitného predpisu.^9)

Pokuty

§ 81	

(1)	Orgán príslušný na vydanie povolenia (§ 11) môže uložiť držiteľovi povolenia vydaného podľa tohto zákona pokutu za porušenie niektorej z povinností ustanovených   
a)	v § 78 ods. 1 písm. f), i), l), p), q), s) a u) až do výšky 20 000 Sk, 
b)	v § 78 ods. 1 písm. d), g), h), j), k), r) a t) a ods. 2 písm. a) až d) až do výšky 100 000 Sk,
c)	v § 78 ods. 1 písm. e), m), n) a o) až do výšky 300 000 Sk,
d)	v § 78 ods. 1 písm. a) až c) až do výšky 500 000 Sk.

(2)	Komora príslušná na vydanie licencie (§ 67 ods. 2 až 5) môže uložiť držiteľovi licencie na výkon samostatnej zdravotníckej praxe [§ 67 ods. 1 písm. a)] pokutu za porušenie niektorej z povinností ustanovených   
a)	v § 78 ods. 1 písm. i), l), p), q) a u) až do výšky 20 000 Sk,
b)	v § 78 ods. 1 písm. d), g), h), j), k) a t) a ods. 2 písm. a) a b) až do výšky 100 000 Sk,
c)	v § 78 ods. 1 písm. a) a b), m), n) a o) až do výšky 500 000 Sk.

(3)	Orgán príslušný na vydanie povolenia (§ 11) uloží pokutu až do výšky 1 000 000 Sk
a)	fyzickej osobe a právnickej osobe, ak poskytuje zdravotnú starostlivosť bez povolenia,
b)	právnickej osobe, ak poskytuje zdravotnú starostlivosť bez odborného zástupcu,
c)	odbornému zástupcovi, ak vykonáva činnosť odborného zástupcu pre viac ako jedného poskytovateľa.

(4)	Komora príslušná na vydanie licencie (§ 67 ods. 2 až 5), uloží fyzickej osobe pokutu až do výšky 1 000 000 Sk, ak poskytuje zdravotnú starostlivosť bez licencie na výkon samostatnej zdravotníckej praxe [§ 67 ods. 1 písm. a)].

(5)	Komora príslušná na  registráciu zdravotníckych pracovníkov (§ 61 ods. 2 až 5) uloží zdravotníckemu pracovníkovi pokutu až do výšky 20 000 Sk, ak poruší niektorú z povinností ustanovených v § 79 ods. 1 písm. c).

(6)	Pokuty podľa  odsekov 1 až 3 možno  podľa závažnosti, miery zavinenia a povahy zistených  nedostatkov uložiť samostatne, súčasne s inou sankciou a opätovne. 

§ 82	

(1)	Konanie o uložení pokuty možno začať do jedného roka odo dňa, keď orgán príslušný na vydanie povolenia alebo komora zistila porušenie povinnosti, najneskôr do troch rokov odo dňa porušenia povinnosti.

(2)	V rozhodnutí o uložení pokuty orgán príslušný na vydanie povolenia alebo komora určí lehotu na odstránenie nedostatkov. Ak sa v tejto lehote nedostatky neodstránili, možno uložiť pokutu opakovane.

(3)	Výnosy z pokút podľa § 81 sú príjmom štátneho rozpočtu.

ôsma časť
Transformácia štátnych organizácií 

§ 83	
Spôsob založenia

(1)	Štátnu organizáciu, ktorá bola zriadená podľa osobitného predpisu) na poskytovanie zdravotnej starostlivosti a nebola ku dňu účinnosti tohto zákona prevedená podľa osobitných predpisov) alebo zmenená podľa osobitných predpisov,) sa transformujú na akciovú spoločnosť založenú na poskytovanie zdravotnej starostlivosti podľa tohto zákona (ďalej len „akciová spoločnosť“).

) 	Napríklad zákon Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov.

) 	Zákon č. 92/1991 Zb. o podmienkach prevodu majetku štátu na iné osoby v znení neskorších predpisov.
	Zákon č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov.

) 	Zákon č. 13/2002 Z.z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov.

(2)	Zakladateľom akciovej spoločnosti podľa odseku 1 je štát; v jeho mene koná ministerstvo zdravotníctva. Zakladateľskú listinu a stanovy akciovej spoločnosti schvaľuje vláda Slovenskej republiky na návrh ministerstva zdravotníctva.

(3)	Založenie, vznik, postavenie a právne pomery akciovej spoločnosti spravuje osobitný zákon,) ak tento zákon neustanovuje inak. Osobitný zákon) sa pri založení a vzniku akciovej spoločnosti nepoužije. 

)	Obchodný zákonník

) 	Zákon č. 92/1991 Zb. v znení neskorších predpisov.

§ 84	
Predmet vkladu

(1)	Na založenie akciovej spoločnosti sa použije majetok štátu v správe štátnej organizácie. Súhlas podľa osobitného zákona) sa nevyžaduje. 

) 	§ 13 ods. 13 zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov.

(2)	Predmetom nepeňažného vkladu do akciovej spoločnosti je majetok štátu v správe štátnej organizácie, ktorý sa na účely tohto zákona považuje za podnik podľa osobitného zákona.) Ustanovenia osobitného zákona) sa nepoužijú. 

) 	§ 5 a 59 ods. 4 Obchodného zákonníka.

) 	§ 477 ods. 3 a § 478 Obchodného zákonníka.

§ 85	
Určenie hodnoty nepeňažného vkladu

(1)	Hodnota nepeňažného vkladu do akciovej spoločnosti sa určí znaleckým posudkom vypracovaným ku dňu založenia akciovej spoločnosti ako všeobecná hodnota vkladaného majetku. 

(2)	Hodnota nepeňažného vkladu do akciovej spoločnosti určená podľa odseku 1 je peňažným vyjadrením súčtu hodnoty vkladu do jej základného imania a hodnoty rezervného fondu vytvoreného dňom jej vzniku.

§ 86	
Prechod vlastníckeho práva 
a práv a povinností z pracovnoprávnych vzťahov

(1)	K návrhu na zápis akciovej spoločnosti do obchodného registra^16) sa neprikladá doklad o splatení nepeňažného vkladu pred vznikom akciovej spoločnosti.

(2)	Vlastnícke právo k nepeňažnému vkladu prechádza na akciovú spoločnosť dňom jej vzniku. Podkladom na vykonanie záznamu o prechode vlastníckeho práva k nehnuteľnostiam v katastri nehnuteľností) je súpis nehnuteľností, ktorý tvorí prílohu k zakladateľskej listine. Ku dňu vzniku akciovej spoločnosti je zakladateľ povinný odovzdať a akciová spoločnosť je povinná prevziať veci zahrnuté do nepeňažného vkladu. O odovzdaní a prevzatí vecí zahrnutých do nepeňažného vkladu sa spíše zápisnica podpísaná oboma stranami; ustanovenia osobitného zákona) sa nepoužijú.  

) 	§ 34 a 42 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.

) 	§ 59 ods. 2 tretia veta, § 60 a  483 ods. 3 Obchodného zákonníka.

(3)	Dňom vzniku akciovej spoločnosti na ňu prechádzajú práva a povinnosti vrátane neznámych vyplývajúce z právnych vzťahov, ako aj práva a povinnosti z pracovnoprávnych vzťahov k zamestnancom.

§ 87	
Práva k niektorým nehnuteľnostiam

(1)	K nehnuteľnostiam, užívaným ku dňu vzniku akciovej spoločnosti štátnou organizáciou pri jej činnosti, ktoré nemôžu byť súčasťou predmetu vkladu do akciovej spoločnosti z dôvodu nevysporiadania vlastníckeho práva a ich užívanie je nevyhnutné na zabezpečenie činnosti akciovej spoločnosti, vzniká v prospech akciovej spoločnosti dňom jej vzniku právo zodpovedajúce vecnému bremenu,) ktorého obsahom je užívanie nehnuteľností. 

)	§ 151n až 151p Občianskeho zákonníka.

(2)	Podkladom na vykonanie záznamu o vzniku vecného bremena v katastri nehnuteľností^62) je súpis nehnuteľností, ku ktorým vzniklo v prospech akciovej spoločnosti právo zodpovedajúce vecnému bremenu. Tento súpis tvorí prílohu k zakladateľskej listiny.

§ 88	
Predmet podnikania

(1)	Akciová spoločnosť môže najdlhšie do 31. decembra 2006 odo dňa jej vzniku podnikať v poskytovaní zdravotnej starostlivosti a služieb súvisiacich s poskytovaním zdravotnej starostlivosti v rozsahu činností, ktoré vykonáva štátna organizácia. Po uplynutí tejto doby môže akciová spoločnosť vykonávať tieto činnosti len na základe povolenia podľa tohto zákona.

(2)	Akciová spoločnosť môže vykonávať aj iné činnosti za podmienok ustanovených osobitným predpisom.^59) 

(3)	K návrhu na zápis do obchodného registra sa neprikladá povolenie podľa odseku 1.

§ 89	
Základné imanie, rezervný fond a akcie

(1)	Základné imanie akciovej spoločnosti pri jej vzniku tvorí hodnota nepeňažného vkladu znížená o hodnotu rezervného fondu; ustanovenie osobitného zákona sa nepoužije.)  

) 	§ 58 ods. 1 Obchodného zákonníka.

(2)	Rezervný fond akciovej spoločnosti pri jej vzniku tvorí 5 % z hodnoty nepeňažného vkladu do majetku spoločnosti.

(3)	Akcie akciovej spoločnosti znejú na meno a majú podobu zaknihovaného cenného papiera.

§ 90	

(1)	Dňom vzniku akciovej spoločnosti zaniká štátna organizácia. 

(2)	Záväzky štátnej organizácie, ktoré existujú ku dňu vzniku akciovej spoločnosti, neprechádzajú do majetku akciovej spoločnosti. 

(3)	Ustanovenia § 83 až 89 sa primerane použijú aj na transformáciu štátnej organizácie, ktorá bola zriadená podľa osobitného predpisu^56) na plnenie osobitných úloh v zdravotníctve, ak nebola ku dňu účinnosti tohto zákona prevedená podľa osobitných predpisov^57) alebo transformovaná podľa osobitného predpisu,^58) kde v mene štátu koná podľa § 83 ods. 2 príslušné ministerstvo.

(4)	Postupnosť transformácie zdravotníckych zariadení, tvorbu a zloženie prvých predstavenstiev rád a prvých dozorných rád v transformovaných zdravotníckych zariadeniach určí ministerstvo zdravotníctva  do 30. novembra 2004 tak, aby sa transformácia zdravotníckych zariadení uskutočnila najneskôr do 30. júna 2005; ak ide o transformáciu zdravotníckych zariadení, kde v mene štátu koná príslušné ministerstvo, v spolupráci s príslušným ministerstvom.

(5)	Vláda Slovenskej republiky na návrh ministerstva zdravotníctva rozhodne o rozdelení podielov fyzických osôb a právnických osôb na majetku transformovaného zdravotníckeho zariadenia a o spôsobe vysporiadania jeho dlhov. Ministerstvo zdravotníctva môže na základe rozhodnutia vlády akcie zdravotníckeho zariadenia alebo ich časť ponúknuť samosprávnemu kraju, obci, vzdelávacej ustanovizni, ktorá má v predmete činnosti vzdelávaciu činnosť a vzdeláva študentov v príslušnom zdravotníckom povolaní, Slovenskej zdravotníckej univerzite a zamestnancom zdravotníckeho zariadenia formou bezodplatného prevodu; ak ponuku odmietnu, môže ministerstvo zdravotníctva vypísať výberové konanie na predaj  akcií alebo časti akcií.

deviata  časť
SPOLOČNÉ, PRECHODNÉ A ZÁVEREČNÉ USTANOVENIA

§ 91	

	Na konanie a rozhodovanie podľa tohto zákona sa vzťahujú všeobecné predpisy o správnom konaní,) ak ďalej nie je ustanovené inak.

) 	Zákon č. 71/1967 Zb.v znení neskorších predpisov.

§ 92	

(1)	Konanie o povolenie na výkon zdravotníckeho povolania, ktoré sa neskončilo do nadobudnutia účinnosti tohto zákona, sa považuje za konanie o uznaní dokladu o špecializácii podľa tohto zákona.

(2)	Doklad o špecializácii uznaný v konaní o povolenie na výkon zdravotníckeho povolania podľa doterajších predpisov sa považuje za doklad o špecializácii uznaný podľa tohto zákona.

(3)	Konanie o vydanie povolenia na poskytovanie zdravotnej starostlivosti podľa doterajších predpisov, ktoré sa neskončilo do nadobudnutia účinnosti tohto zákona, sa dokončí podľa tohto zákona.

(4)	Konanie o dočasnom pozastavení činnosti, konanie o zrušení povolenia na poskytovanie zdravotnej starostlivosti a konanie o pokutách, ktoré sa neskončilo pred účinnosťou tohto zákona, sa dokončí podľa doterajších predpisov.

§ 93	

(1)	Zdravotnícki pracovníci, ktorí dovŕšili  65  rokov veku pred nadobudnutím účinnosti tohto zákona,  sú povinní podrobiť sa  posúdeniu zdravotnej spôsobilosti (§ 32 ods. 5)  do troch mesiacov od  nadobudnutia účinnosti tohto zákona.

(2)	Ustanovenie odseku 1 sa nevzťahuje na lekára, zubného lekára a farmaceuta, ak sa podrobili posúdeniu zdravotnej spôsobilosti po dovŕšení 65 rokov veku podľa doterajších predpisov.

§ 94	

(1)	Do   ustanovenia   orgánov   komory   podľa  tohto  zákona vykonávajú  ich pôsobnosť  orgány  komory podľa doterajších predpisov.)  Doterajšia  rada  komory zvolá snem komory podľa tohto zákona tak, aby sa uskutočnil do  šiestich mesiacov od nadobudnutia účinnosti tohto zákona.

) 	Zákon č. 219/2002 Z.z. v znení zákona č. 445/2003 Z. z.
Zákon č. 216/2002 Z.z.  v znení zákona č. 445/2003 Z. z.
	Zákon č. 311/2002 Z.z.  v znení zákona č. 445/2003 Z. z.

(2)	Regionálne komory zriadené podľa doterajších predpisov sa považujú za regionálne komory zriadené podľa tohto zákona.

(3)	Člen komory, ktorý je ku dňu nadobudnutia účinnosti tohto zákona členom  komory  zriadenej  podľa doterajších predpisov, sa stáva  členom  komory  podľa  tohto zákona. 

(4)	Doterajšie pracovnoprávne  vzťahy zdravotníckych pracovníkov sa  uvedú  do  súladu  s   týmto  zákonom  do  troch  mesiacov  od nadobudnutia účinnosti tohto zákona.

§ 95	

(1)	Zdravotnícki pracovníci sú povinní oznámiť príslušnej komore (§ 61 ods. 2 až 5) údaje do registra a predložiť doklady vyžadované podľa tohto zákona (§ 62 ods. 2 a 3) do dvoch mesiacov od nadobudnutia účinnosti tohto zákona, ak ďalej nie je ustanovené inak.

(2)	Na zdravotníckych pracovníkov zapísaných do registra podľa doterajších predpisov sa nevzťahuje povinnosť zaplatiť registračný poplatok podľa tohto zákona.

(3)	U zdravotníckych pracovníkov podľa odseku 2 sa nevyžaduje doklad o zaplatení registračného poplatku a iné doklady podľa § 62 ods. 3, ak ich už predložili podľa doterajších predpisov^69) a zodpovedajú údajom oznámeným podľa odseku 1.

(4)	Komora je povinná na základe údajov oznámených podľa odseku 1 a predložených dokladov podľa odsekov 1 a 3 zapísať zdravotníckeho pracovníka do registra do šiestich mesiacov odo dňa oznámenia a vydať mu potvrdenie o zápise do registra.

§ 96	

Poskytovanie zdravotnej starostlivosti podľa doterajšieho predpisu sa považuje za poskytovanie zdravotnej starostlivosti 
a)	v ambulancii, ak ide o poskytovanie zdravotnej starostlivosti podľa doterajších predpisov  
1.	v ambulancii,  
2.	v stanici lekárskej služby prvej pomoci,
3.	v centre pre liečbu drogových závislostí, ktoré poskytuje ambulantnú zdravotnú starostlivosť v jednej ambulancii,
b)	v ambulancii záchrannej zdravotnej služby, ak ide o poskytovanie zdravotnej starostlivosti podľa doterajších predpisov v záchrannej zdravotnej službe,
c)	v zariadení na poskytovanie jednodňovej zdravotnej starostlivosti, ak ide o poskytovanie zdravotnej starostlivosti podľa doterajších predpisov v špecializovanom zariadení ambulantnej starostlivosti, ktoré poskytuje jednodňovú ambulantnú zdravotnú starostlivosť, 
d)	v stacionári, ak ide o poskytovanie zdravotnej starostlivosti podľa doterajších predpisov  
1.	v špecializovanom zariadení ambulantnej starostlivosti, ktoré poskytuje opakovanú dennú ambulantnú zdravotnú starostlivosť,
2.	v dialyzačnom stredisku,
3.	v psychiatrickom stacionári,
4.	v centre pre liečbu drogových závislostí, ktoré poskytuje opakovanú dennú ambulantnú zdravotnú starostlivosť,
5.	vo vysokošpecializovanom odbornom ústave, ktorý poskytuje opakovanú dennú ambulantnú zdravotnú starostlivosť,
e)	v poliklinike, ak ide o poskytovanie zdravotnej starostlivosti podľa doterajších predpisov v poliklinike,
f)	v agentúre domácej ošetrovateľskej starostlivosti, ak ide o poskytovanie zdravotnej starostlivosti podľa doterajších predpisov v agentúre domácej ošetrovateľskej starostlivosti,
g)	v zariadení spoločných vyšetrovacích a liečebných zložiek, ak ide o poskytovanie zdravotnej starostlivosti podľa doterajších predpisov v samostatnom zariadení spoločných vyšetrovacích a liečebných zložiek,
h)	vo všeobecnej nemocnici, ak ide o poskytovanie zdravotnej starostlivosti podľa doterajších predpisov 
1.	v nemocnici I. typu,
2.	v nemocnici s poliklinikou I. typu,
3.	v nemocnici s poliklinikou II. a III. typu,
4.	vo fakultnej nemocnici a fakultnej nemocnici s poliklinikou,
i)	v špecializovanej nemocnici, ak ide o poskytovanie zdravotnej starostlivosti podľa doterajších predpisov 
1.	vo vysokošpecializovanom odbornom ústave, ktorý poskytuje ústavnú zdravotnú starostlivosť,
2.	v psychiatrickej nemocnici,
3.	v centre pre liečbu drogových závislostí, ktoré poskytuje ústavnú zdravotnú starostlivosť,
4.	v odbornom liečebnom ústave,
j)	v liečebni, ak ide o poskytovanie zdravotnej starostlivosti podľa doterajších predpisov 
1.	v liečebni pre dlhodobo chorých,
2.	v geriatrickom centre,
3.	v psychiatrickej liečebni,
4.	v centre pre liečbu drogových závislostí, ktoré poskytuje ústavnú zdravotnú starostlivosť nadväzujúcu na inú ústavnú zdravotnú starostlivosť alebo na ambulantnú zdravotnú starostlivosť,
5.	v sanatóriu,
k)	v hospici, ak ide o poskytovanie zdravotnej starostlivosti podľa doterajších predpisov v zariadení, ktoré poskytuje paliatívnu starostlivosť,
l)	v prírodných liečebných kúpeľoch, ak ide o poskytovanie zdravotnej starostlivosti podľa doterajších predpisov v prírodných liečebných kúpeľoch.

§ 97	

(1)	Ak držiteľ povolenia na poskytovanie zdravotnej starostlivosti vydaného podľa doterajších predpisov nepožiada o vydanie licencie na výkon zdravotníckeho povolania podľa tohto zákona do 30. júna 2005, povolenie stráca platnosť uplynutím tejto lehoty.

(2)	Ak držiteľ povolenia na poskytovanie zdravotnej starostlivosti vydaného podľa doterajších predpisov nepožiada o vydanie povolenia podľa tohto zákona do 31. decembra 2005, povolenie stráca platnosť  uplynutím tejto lehoty.

(3)	Prvé výberové konanie (§ 14) uskutoční ministerstvo zdravotníctva najneskôr do 31. marca 2006. 

(4)	Držitelia povolení vydaných podľa tohto zákona sú povinní označiť zdravotnícke zariadenie v súlade s týmto zákonom najneskôr do troch mesiacov odo dňa vydania povolenia podľa tohto zákona.

§ 98	

(1)	Zdravotnícke zariadenia transformované podľa tohto zákona (§ 83 až 90) a zdravotnícke zariadenia, ktoré vznikli na základe osobitného predpisu) môžu poskytovať zdravotnú starostlivosť naďalej, ak najneskôr do 31. decembra 2006 získajú povolenie podľa tohto zákona.

) 	Zákon č. 92/1991 Zb. v znení neskorších predpisov.
Zákon č. 13/2002 Z. z. v znení neskorších predpisov.

(2)	Zdravotnícke zariadenia, ktorých zriaďovateľom je samosprávny kraj alebo obec podľa doterajších predpisov, môžu poskytovať zdravotnú starostlivosť naďalej, ak najneskôr do 31. decembra 2006 získajú povolenie podľa tohto zákona.

§ 99	

(1) Ustanovenia tohto zákona sa primerane vzťahujú aj na zdravotnícke zariadenia zriadené podľa osobitného predpisu.^56) Ustanovenia tohto zákona sa primerane vzťahujú aj na zdravotnícke zariadenia, ktoré boli ku dňu účinnosti tohto zákona prevedené podľa osobitných predpisov^57) alebo zmenené podľa osobitných predpisov,^58) ale nezískali povolenie podľa doterajších predpisov.

  (2) Riaditeľov zdravotníckych zariadení v pôsobnosti ministerstva zdravotníctva menuje a odvoláva minister zdravotníctva.

§ 100	
  
(1)	Do získania akreditácie študijného programu v príslušnom špecializačnom odbore alebo certifikačnej príprave prvou vzdelávacou ustanovizňou podľa tohto zákona povinne uskutočňuje ďalšie vzdelávanie zdravotníckych pracovníkov Slovenská zdravotnícka univerzita v Bratislave, najneskôr však do roku 2010.

(2)	Osvedčenie, že obsah a rozsah špecializácie získanej na území Slovenskej republiky podľa doterajších predpisov zodpovedá obsahu a rozsahu príslušnej špecializácie vydáva na účely výkonu pracovných činností v inom členskom štáte Slovenská zdravotnícka univerzita.

§ 101	

(1)	Dňom 1. januára 2005 sa zrušuje  
a)	Slovenská komora vysokoškolsky vzdelaných zdravotníckych pracovníkov,)

) 	Zákon Slovenskej národnej rady č. 27/1992 Zb. o Slovenskej komore vysokoškolsky vzdelaných zdravotníckych pracovníkov v znení zákona Národnej rady Slovenskej republiky č. 277/1994 Z.z. o zdravotnej starostlivosti.

b)	Slovenská komora psychológov,)

)   	Zákon Národnej rady Slovenskej republiky č.199/1994 Z.z. o psychologickej činnosti a Slovenskej komore psychológov.

c)	Slovenská komora stredných zdravotníckych pracovníkov,)

) 	Zákon Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov v znení zákona č. 311/2002 Z.z.

d)	Slovenská komora zubných technikov.^71)

(2)	Komory podľa odseku 1 môžu do 31. októbra 2004 svoj majetok, práva a záväzky, ako aj pracovnoprávne vzťahy previesť na občianske združenie.)

) 	Zákon č. 83/1990 Zb. o združovaní občanov v znení neskorších predpisov.

(3)	Ak komory podľa odseku 1 neprevedú do 31. októbra 2004 svoj majetok, práva a záväzky, ako aj pracovnoprávne vzťahy na občianske združenie, je ich štatutárny orgán povinný do 15. novembra 2004 určiť likvidátora; ak túto povinnosť v ustanovenej lehote nesplní, likvidátora určí súd, v ktorého obvode majú komory svoje sídla. Na zrušenie komôr s likvidáciou sa primerane použijú ustanovenia osobitného predpisu o likvidácii obchodných spoločností.)

) 	§ 70 až 75a Obchodného zákonníka.

(4)	Majetkový zostatok, ktorý vyplynie z likvidácie majetku a zo záväzkov komôr, sa rozdelí príslušným členom komôr rovnakým dielom.

(5)	Náklady na likvidáciu komôr sa uhradia z majetku komôr.

§ 102	
Zrušovacie ustanovenia

Zrušujú sa: 
1.	zákon Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov v znení zákona č. 311/2002 Z. z..,
2.	zákon Slovenskej národnej rady č. 27/1992 Zb. o Slovenskej komore vysokoškolsky vzdelaných zdravotníckych pracovníkov v znení zákona Národnej rady Slovenskej republiky č. 277/1994 Z. z. o zdravotnej starostlivosti,
3.	zákon Národnej rady Slovenskej republiky č. 199/1994 Z. z. o psychologickej činnosti a Slovenskej komore psychológov,
4.	zákon č. 216/2002 Z. z. o povolaní lekárnika, o Slovenskej lekárnickej komore a o doplnení zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220 /1996 Z. z. o reklame v znení neskorších predpisov v znení zákona č. 445/2003 Z.z.,
5.	zákon č. 219/2002 Z. z. o povolaní lekára, o Slovenskej lekárskej komore, o povolaní  zubného lekára, o Slovenskej komore zubných lekárov a o zmene a doplnení niektorých zákonov v znení zákona č. 445/2003 Z.z.,
6.	zákon č. 311/2002 Z. z. o povolaní sestry, o povolaní pôrodnej asistentky, o Slovenskej komore sestier a pôrodných asistentiek a o zmene a doplnení zákona   Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov v znení zákona č. 445/2003 Z.z.,
7.	§ 2 a § 23 až 26 nariadenia vlády Slovenskej republiky č. 156/2002 Z.z. o odbornej spôsobilosti pracovníkov v zdravotníctve.

Čl. II

Zákon č. 140/1998 Z. z. o liekoch  a zdravotníckych pomôckach, o zmene zákona  č. 455/1991 Zb. o živnostenskom podnikaní (živnostenský zákon) v znení neskorších predpisov a  o  zmene a  doplnení zákona  Národnej rady Slovenskej republiky  č. 220/1996 Z. z. o reklame v znení zákona č. 104/1999 Z. z., nálezu Ústavného súdu Slovenskej republiky č. 122/1999 Z. z., zákona č. 264/1999 Z. z., zákona č. 370/1999 Z. z., zákona č. 119/2000 Z. z., zákona č. 416/2001 Z. z., zákona č. 488/2001 Z. z.,  zákona č. 553/2001 Z. z., zákona č. 216/2002 Z. z.,  zákona č. 457/2002 Z. z., zákona č. 256/2003 Z. z.  a zákona č. 9/2004 Z.z. sa mení a dopĺňa takto:

1.	V § 3 sa za odsek 4 vkladá nový odsek 5, ktorý znie:
„(5) Podmienkou na zaobchádzanie s liekmi a so zdravotníckymi pomôckami je aj dôveryhodnosť;  dôveryhodná na účely zaobchádzania s liekmi a so zdravotníckymi pomôckami je fyzická osoba podľa odseku 3 a právnická osoba podľa odseku 4, ktorá dva roky pred podaním žiadosti o povolenie nemala zrušené povolenie z dôvodov ustanovených v § 11 ods. 3 prvej vete.“.

Doterajší odsek 5 za označuje ako odsek 6.

2.	V § 5 sa na konci odseku 1 bodka nahrádza bodkočiarkou a pripájajú sa tieto slová: „uvedené sa nevzťahuje na odborného zástupcu pri poskytovaní lekárenskej starostlivosti.“.

3.	V § 6 sa dopĺňa odsek 3, ktorý znie:
„(3) Povinnosť registrácie zdravotníckych pracovníkov upravuje osobitný predpis.^6a)

Poznámka pod čiarou k odkazu 6a znie:
„^6a)  Zákon č. .../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.“. 

4.	V § 7 sa na konci úvodnej vety dopĺňa čiarka a dopĺňajú sa tieto slová: „ak ďalej nie je ustanovené inak“. 

5.	V § 7 sa za odsek 3 vkladá nový odsek 4, ktorý znie:
„(4) Žiadateľ o vydanie povolenia na poskytovanie lekárenskej starostlivosti namiesto výpisu z registra trestov žiadateľa a odborného zástupcu žiadateľa, ak bol ustanovený [odsek 3 písm. h)], k žiadosti prikladá licenciu na výkon zdravotníckeho povolania^6a) žiadateľa alebo odborného zástupcu alebo oprávnenie žiadateľa alebo odborného zástupcu podľa osobitného predpisu.^13a)

Doterajší odsek 4 sa označuje ako odsek 5.

6.	V § 11 ods. 1 sa na konci prvej vety bodka nahrádza čiarkou a dopĺňajú sa tieto slová: „ak ďalej nie je ustanovené inak.“.

7.	V § 11 odsek 4 znie:
„(4) Orgán, ktorý vydal povolenie na poskytovanie lekárenskej starostlivosti, pozastaví činnosť aj vtedy, ak  držiteľ povolenia alebo jeho odborný zástupca mal zakázaný výkon zdravotníckeho povolania^6b)  alebo mal dočasne pozastavenú licenciu na výkon zdravotníckeho povolania^6a) alebo pozastavenú činnosť podľa osobitného predpisu.^13a)  

8.	V § 11 sa za odsek 4 vkladá nový odsek 5, ktorý znie:
„(5) Orgán, ktorý vydal povolenie na poskytovanie lekárenskej starostlivosti,  môže dočasne pozastaviť činnosť najviac na čas  zákazu výkonu zdravotníckeho povolania^6b) alebo na čas dočasného pozastavenia licencie na výkon zdravotníckeho povolania^6a) alebo na čas pozastavenia činnosti podľa osobitného predpisu.^13a)

Poznámka pod čiarou k odkazu 6b znie:
„^6b)	  § 49 a 50 Trestného zákona.“. 

Doterajšie odseky 5 a 6 sa označujú ako odseky 6 a 7.

9. V § 11 ods. 7 sa text za bodkočiarkou nahrádza týmto textom: „ak tento orgán návrhu na dočasné pozastavenie činnosti alebo zrušenie povolenia nevyhovie, vydá o tom rozhodnutie. Právoplatné rozhodnutie o zamietnutí návrhu na dočasné pozastavenie činnosti alebo zrušenie povolenia je preskúmateľné súdom.^6ba)

	Poznámka pod čiarou k odkazu 6ba znie:
	„^6ba) Občiansky súdny poriadok.“.

10. V § 35 odseky 2, 3, 5 a 7 sa vypúšťajú.
	Doterajší odsek 4 sa označuje ako odsek 2, doterajší odsek 6 sa označuje ako odsek 3 a doterajšie odseky 8 a 9 sa označujú ako odseky 4 a 5.

Čl. III

Zákon č. 455/1991 Zb. o živnostenskom podnikaní (živnostenský zákon) v znení zákona Slovenskej národnej rady č. 600/1992 Zb., zákona Slovenskej národnej rady č. 231/1992 Zb., zákona Národnej rady Slovenskej republiky č. 132/1994 Z. z., zákona Národnej rady Slovenskej republiky č. 200/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 216/1995 Z. z., zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 222/1996 Z. z., zákona Národnej rady Slovenskej republiky č. 164/1996 Z. z., zákona Národnej rady Slovenskej republiky č. 289/1996 Z. z., zákona Národnej rady Slovenskej republiky 290/1996 Z. z., zákona č. 288/1997 Z. z., zákona č. 379/1997 Z. z., zákona č.  70/1998 Z. z., zákona č. 76/1998 Z. z., zákona č. 126/1998 Z. z., zákona č. 129/1998 Z. z., zákona č. 140/1998 Z. z., zákona č. 143/1998 Z. z., zákona č. 144/1998 Z. z., zákona č. 161/1998 Z. z., zákona č. 178/1998 Z. z., zákona č. 179/1998 Z. z., zákona č. 194/1998 Z. z., zákona č. 263/1999 Z. z., zákona č. 264/1999 Z. z., zákona č. 119/2000 Z. z., zákona č. 142/2000 Z. z., zákona č. 236/2000 Z. z., zákona č. 238/2000 Z. z., zákona č. 268/2000 Z. z., zákona č. 338/2000 Z. z., zákona č. 223/2001 Z. z., zákona č. 279/2001 Z. z., zákona č. 488/2001 Z. z., zákona č. 554/2001 Z. z., zákona č. 261/2002 Z. z., zákona č. 284/2002 Z. z., zákona č. 506/2002 Z. z., zákona č. 190/2003 Z. z., zákona č. 219/2003 Z. z., zákona č. 245/2003 Z. z., zákona č. 423/2003 Z.z., zákona č. 515/2003 Z.z., zákona č. 586/2003 Z.z. a zákona č. 602/2003 Z.z. sa mení a dopĺňa takto:

1. 	V § 3 ods. 1 písm. c)  prvý bod znie:  
„1. lekárov, zubných lekárov, farmaceutov, sestier a pôrodných asistentiek^2a). “.

V poznámke pod čiarou k odkazu 2a sa citácia „Zákon  Národnej  rady  Slovenskej  republiky č. 199/1994 Z.z. o psychologickej činnosti a Slovenskej komore psychológov.“ nahrádza citáciou „Zákon č. ..../2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.“.

2. 	V § 3 ods. 2 písmeno zd) vrátane poznámky pod čiarou k odkazu 23j znie:
„zd) prevádzkovanie zdravotníckeho zariadenia,^23j).

Poznámka pod čiarou k odkazu 23j znie:
„^23j) Zákon č. .../2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.

3. 	V prílohe č. 2 v skupine 204 – Výroba zdravotníckych výrobkov, presných a optických prístrojov a hodín bod 9 znie:

„9. Očná optika

-  vyššie odborné vzdelanie na strednej zdravotníckej škole v študijnom odbore diplomovaný optometrista alebo 
 - úplné stredné odborné vzdelanie na strednej zdravotníckej škole v študijnom odbore očný optik  a päťročná odborná prax

§ 33 odsek 2 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov“.

4. 	V prílohe č. 2 v skupine 204 – Výroba zdravotníckych výrobkov, presných a optických prístrojov a hodín sa za bod 9 vkladajú body 9a a 9b, ktoré znie:

„9a. Zubná technika

-	vyššie odborné vzdelanie v študijnom    odbore diplomovaný zubný technik alebo
-	úplné stredné odborné vzdelanie na strednej zdravotníckej škole v odbore zubná technika a päťročná odborná prax

§ 33 odsek 2 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

5. V prílohe č. 2 sa skupina 214 – Ostatné dopĺňa bodmi 58 až 64, ktoré znejú :

„58. Doprava do zdravotníckeho zariadenia alebo zo zdravotníckeho zariadenia | - stredné odborné vzdelanie na strednej zdravotníckej škole v študijnom odbore sanitár  a trojročná odborná prax | § 33 odsek 2 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

59. Poskytovanie zdravotnej starostlivosti v zdravotníckych povolaniach kategórie laborant

-	vysokoškolské vzdelanie v študijnom odbore laboratórne vyšetrovacie metódy a  päťročná odborná prax  alebo 
-	vyššie odborné vzdelanie v študijnom odbore diplomovaný medicínsko-technický laborant a päťročná odborná prax  alebo
-	úplné stredné odborné vzdelanie na strednej zdravotníckej škole v študijnom odbore zdravotnícky laborant a päťročná odborná prax alebo v študijnom odbore farmaceutický laborant 

- diplom o špecializácii na výkon špecializovaných pracovných činností 

- certifikát na výkon certifikovaných pracovných činností

§ 33 odsek 2 a 8 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 4 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 6 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

60. Poskytovanie zdravotnej starostlivosti v zdravotníckych povolaniach kategórie asistent

-	vysokoškolské vzdelanie v študijnom odbore verejné zdravotníctvo alebo fyzioterapia a päťročná odborná prax  alebo
-	vyššie odborné vzdelanie v študijnom odbore diplomovaný fyzioterapeut, diplomovaný asistent hygieny a epideomiológie, diplomovaný zdravotnícky záchranár, diplomovaný rádiologický asistent alebo diplomovaná dentálna hygienička a päťročná odborná prax  alebo
-	úplné stredné odborné vzdelanie  na strednej zdravotníckej škole v študijných odboroch asistent výživy, masér, zdravotnícky asistent, zdravotnícky záchranár a päťročná odborná prax  alebo
-	stredné odborné vzdelanie na strednej zdravotníckej škole v študijnom odbore sanitár a päťročná odborná prax  

- diplom o špecializácii na výkon špecializovaných pracovných činností  

- certifikát na výkon certifikovaných pracovných činností

§ 33 odsek 2 a 8 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 4 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 6 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

61. Poskytovanie zdravotnej starostlivosti v zdravotníckom povolaní kategórie technik: ortopedický technik

- úplné stredné odborné vzdelanie na strednej zdravotníckej škole v študijnom odbore ortopedický technik

- diplom o špecializácii na výkon špecializovaných pracovných činností  

- certifikát na výkon certifikovaných pracovných činností

§ 33 odsek 2 a 8 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 4 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 6 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

62. Poskytovanie zdravotnej starostlivosti v zdravotníckych povolaniach kategórie iný zdravotnícky pracovník: logopéd, psychológ, liečebný pedagóg a špeciálny pedagóg

-  vysokoškolské vzdelanie v študijnom odbore logopédia, psychológia, liečebná pedagogika alebo špeciálna pedagogika a osvedčenie na výkon práce v zdravotníctve a päťročná odborná prax  

- diplom o špecializácii na výkon špecializovaných pracovných činností i 

- certifikát na výkon certifikovaných pracovných činností

§ 33 odsek 2 a 8 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 4 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 6 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

63. Psychologická činnosť, ktorá nie je poskytovaním zdravotnej starostlivosti  (vykonávanie poradenskej psychológie, sociálnej psychológie, dopravnej psychológie, školskej psychológie) | - vysokoškolské vzdelanie v študijnom odbore psychológia a a päťročná odborná prax | Zákon č. 131/2001 Z. z. o vysokých školách v znení neskorších predpisov.

64. Poskytovanie zdravotnej starostlivosti v zdravotníckych povolaniach kategórie iný zdravotnícky pracovník biológ, fyzik, chemik a elektrotechnik

- vysokoškolské vzdelanie v študijnom odbore príslušného smeru a osvedčenie na výkon práce v zdravotníctve a päťročná odborná prax  

- diplom o špecializácii na výkon špecializovaných pracovných činností  

- certifikát na výkon certifikovaných pracovných činností

§ 33 odsek 2 a 8 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 4 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

§ 33 odsek 6 a § 39 odsek 3 zákona č...../2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

6. Za § 80f sa vkladá § 80g, ktorý vrátane nadpisu znie: 

„80g
Prechodné ustanovenie účinné od  1. januára 2005

Podnikatelia,  ktorým živnostenské  oprávnenie na  živnosť doprava do zdravotníckeho zariadenia alebo zo zdravotníckeho zariadenia alebo iné oprávnenie podľa osobitného predpisu^48a) vzniklo pred účinnosťou  tohto zákona, upravia  svoje právne   vzťahy  v   súlade  s   ustanoveniami  tohto   zákona  do 30. júna 2005.“.  

Poznámka pod čiarou k odkazu 48a znie:
„^48a)  Zákon Národnej rady Slovenskej republiky č. 199/1994 Z. z. o psychologickej činnosti a Slovenskej komore psychológov.“.

Čl. IV

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., v znení zákona Národnej rady Slovenskej republiky č. 224/1996 Z. z, zákona č. 70/1997 Z.z., zákona č. 1/1998 Z.z., zákona č. 232/1999 Z.z., zákona č. 3/2000 Z.z., zákona č. 142/2000 Z.z.,  zákona č. 211/2000 Z.z., zákona č. 468/2000 Z.z., zákona č. 553/2001 Z.z., zákona č. 96/2002 Z.z.,  zákona č. 118/2002 Z.z., zákona č. 215/2002 Z.z., zákona č. 237/2002 Z.z., 418/2002 Z.z.,  zákona č. 457/2002 Z.z., zákona č. 465/2002 Z.z., zákona č. 477/2002 Z.z., zákona č. 480/2002 Z.z., zákona č. 190/2003 Z.z., zákona č. 217/2003 Z.z., zákona č. 245/2003 Z.z., zákona č. 450/2003 Z.z. zákona č. 469/2003 Z.z., zákona č. 583/2003 Z.z. a zákona č. 5/2004 Z.z. sa mení a dopĺňa takto:

1. 	V sadzobníku správnych poplatkov v položke 150 písm. a) a b) sa slová „na poskytovanie zdravotnej starostlivosti“ nahrádzajú slovami „na prevádzkovanie zdravotníckeho zariadenia“.

2. 	V sadzobníku správnych poplatkov v položke 150 písm. a)  sa vypúšťa tretí bod.

Čl. V

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z. a zákona č. 528/2003 Z. z. sa mení a dopĺňa takto:

1. 	§ 35 vrátane nadpisu znie:
„§ 35
Typy špecializovaných výučbových zariadení 
verejných vysokých škôl

(1)	Špecializované výučbové zariadenie verejnej vysokej školy slúži na praktickú výučbu v študijných odboroch, ktoré takúto výučbu vyžadujú. Špecializované výučbové zariadenie verejnej vysokej školy je
a)	súčasť verejnej vysokej školy alebo jej fakulty,
b)	samostatná právnická osoba založená verejnou vysokou školou alebo
c)	samostatná právnická osoba alebo fyzická osoba, s ktorou má verejná vysoká škola uzavretú zmluvu o praktickej výučbe alebo pracovisko takejto právnickej osoby alebo fyzickej osoby.

(2) Špecializovaným výučbovým zariadením podľa odseku 1 môže byť najmä
a) 	zdravotnícke zariadenie,^22) 
b) 	cvičná škola a cvičné školské zariadenie,
c)	vysokoškolský poľnohospodársky podnik, vysokoškolský lesnícky podnik a iný vysokoškolský podnik, 
d) 	kňazský seminár.

(3) Špecializovaným výučbovým zariadením verejnej vysokej školy je aj zdravotnícke zariadenie, v ktorom má verejná vysoká škola podiel na akciách podľa osobitného predpisu,^22a) ak slúži na účel praktickej výučby.“. 
 
Poznámky pod čiarou k odkazom 22 a 22a znejú:
„^22) 	§ 7 zákona č. ......./2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
^22a) 	§ 95 ods. 5 zákona č. ......./2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.“.

2. 	§ 36 vrátane nadpisu sa vypúšťa.

3. 	V § 109a ods. 3 sa slová „v študijnom odbore fyzioterapia“ nahrádzajú slovami „v akomkoľvek inom študijnom odbore“.

4. 	V § 109a odsek 5  znie:
„(5) Povinnosť prispôsobiť študijné programy podľa odsekov 1 až 4 sa vzťahuje na všetky formy štúdia s tým, že inú ako dennú formu štúdia určeného na prípravu študentov na výkon zdravotníckeho povolania možno uskutočňovať len po priznaní práva uskutočňovať príslušný študijný program ministerstvom (§ 83 ods. 1). Ministerstvo môže priznať právo len po predchádzajúcom vyjadrení Ministerstva zdravotníctva Slovenskej republiky, ktoré je záväzné.“.

Čl. VI
Účinnosť

Tento zákon nadobúda účinnosť 1. augusta 2004 okrem ustanovení čl. I § 1 až 8,  § 10 až 82, § 91 až 100, § 102 a čl. II až V, ktoré nadobúdajú účinnosť 1. januára 2005 a ustanovení čl. I § 9 a § 78 ods. 1 písm. s), ktoré nadobúdajú účinnosť 1. januára 2006.